
专砖"讬



 讛诇讜拽讞 讬讬谉 诪讘讬谉 讛讻讜转讬诐. 讘注专讘 砖讘转 讘讬谉 讛砖诪砖讜转 讻讚转谞讬讗 讘转讜住驻转讗 讜拽讚砖 注诇讬讜 讛讬讜诐 讜讗讬谉 诇讜 诪讛 诇砖转讜转 讘砖讘转 讜讗讬谉 诇讜 驻谞讗讬 诇讛驻专讬砖: 砖谞讬 诇讜讙讬谉. 诪诪讗讛: 诪讬讞诇. 诪讜爪讬讗 诪注砖专 砖谞讬 诇讞讜诇讬谉 注诇 诪注讜转 砖讬砖 诇讜 讘讘讬转 讚诪讛 砖讬砖 诇讜 驻谞讗讬 诇转拽谉 讬转拽谉 讚讛讗 讘讗诪讬专讛 讘注诇诪讗 住讙讬 讻讚讗诪专讬' 诇拽诪谉: 讗讜住专讬谉. 讚诇讬转 诇讛讜 讘专讬专讛 诇讜诪专 诪谉 讛讞讜诇讬谉 讛讜讗 砖讜转讛 讜转专讜诪讛 讜诪注砖专 专讗砖讜谉 谞讜转专讬谉 讘谞讜讚: 诇拽讜讞讜转 讛谉. 讜诇讗 讗诪专讬谞谉 讛讜讘专专 讛讚讘专 砖讝讛 讞诇拽 讛诪讙讬注 诇讻诇 讗讞讚 讜讬专讜砖讛 诇讗 拽讗诪专 专讞诪谞讗 讚转讬讛讚专 讗诇讗 讗诪专讬谞谉 讞诇拽讜 砖诇 讝讛 讛讬讛 专讗讜讬 诇讝讛 讜讛讞诇讬驻讜 讜讛专讬 讛讜讗 讻诪拽讞 讜讞讜讝专讬谉 讜诪讞诇讬驻讬谉 讘讬讜讘诇: 讗诇讗 诇注讜诇诐 讻诇 讛谞诇拽讟. 讗诪专讜 爪谞讜注讬谉 讜专讘讬 讚讜住讗 讜讚拽讗 拽砖讬讗 住转诐 诪砖谞讛 讚爪谞讜注讬谉 诇专讘讬 讬讜讞谞谉: 专' 讬讜讞谞谉 住转诪讗 讗讞专讬谞讗 讗砖讻讞. 讜讗讬 拽砖讬讗 讜讛讗 诇讗 住讙讬讗 讚诇讗 诪转讛驻讻讗 诪转谞讬' 诪砖讜诐 讘专讬专讛 诇讗 转讬驻讜讱 讚讗讬转 诇讬讛 诇专讘讬 讬讛讜讚讛 讘专讬专讛 讜讟注诪讗 讚诇讜拽讞 讬讬谉 拽转谞讬 讛转诐 诪砖讜诐 砖诪讗 讬讘拽注 讛谞讜讚 讜诇讗 诪砖讜诐 讘专讬专讛: 诪讛 讘讬转讜 讘专砖讜转讜. 讛讻讬 讙专住讬谞谉 讛讻讗: 诪讗谉 转谞讗 爪谞讜注讬谉 专讘讬 诪讗讬专. 讚讗诪专 讘拽讚讜砖讬谉 诪注砖专 诪诪讜谉 讙讘讜讛 讛讜讗 讚讻诇 讛讬讻讗 讚讗讬转讬讛 诇诪注砖专 诇讗讜 讚讬讚讬讛 讛讜讗 讗诇讗 讚讙讘讜讛 讛讜讗 讜诇注谞讬谉 驻讚讬讬讛 讗讜拽诪讬讛 讘专砖讜转讜 讚诪讞讬讬讘 诇讬讛 讞讜诪砖讗 讜讗讬 诇讗讜 讚讬讚讬讛 讛讜讗 诇讗 讛讜讛 讬讛讬讘 讞讜诪砖 砖讗讬谉 诪讜住讬祝 讞讜诪砖 讗诇讗 讘注诇讬诐 讚讻转讬讘 诪诪注砖专讜: 讛讻讗 谞诪讬 讘讻专诐 专讘注讬. 讗注''讙 讚诇讗讜 讚讬讚讬讛 讛讜讗 拽讚砖 拽讚砖 诪诪注砖专 讬诇讬祝 讗讘诇 诇拽讟 讜讛拽讚砖 讘注诇诪讗 诇讗 讗讘诇 讛砖转讗 讚讗诪专 专讘讬 讬讜讞谞谉 爪谞讜注讬谉 讜专讘讬 讚讜住讗 讗诪专讜 讚讘专 讗讞讚 砖''诪 讟注诪讬讬讛讜 诪砖讜诐 讚诇讗 讘注讬 讘专砖讜转讜 讜讗驻讬诇讜 讘诪讬诇转讗 讚注诇诪讗 讚讻诇 讻诪讛 讚诇讗 讗讬讬讗讜砖 讬讻讜诇 诇讛驻拽讬专 讜诇讛拽讚讬砖 讜诇讞诇诇: 

 讛诇讜拽讞 讬讬谉 诪谉 讛讻讜转讬诐. 讛讻诇 诪驻讜专砖 讘驻专拽 讻诇 讛讙讟 (讙讬讟讬谉 讚祝 讻讛. 讜砖诐): 讗诇讗 诇注讜诇诐 讻诇 讛谞诇拽讟. 讛拽砖讛 专讘讬谞讜 讟讜讘讬讛 转拽砖讛 讚专讘讬 讬讜讞谞谉 讗讚专讘讬 讬讜讞谞谉 讚诇讬转 诇讬讛 诇专讘讬 讬讜讞谞谉 讘专讬专讛 讜讛讗诪专 专讘讬 讬讜讞谞谉 . 讛诇讻讛 讻住转诐 诪砖谞讛 讜住转诐 诪转谞讬转讬谉 讘讛诇讜拽讞 讻专''诪 讚讗讬转 诇讬讛 讘专讬专讛 讜讗注''讙 讚讘住转诪讗 讚爪谞讜注讬诐 诇讬转 诇讬讛 讘专讬专讛 诪''诪 转拽砖讛 诪讗讬 讗讜诇诪讬讛 讚讛讗讬 住转诪讗 诪讛讗讬 住转诪讗 讜砖诪讗 专讘讬 讬讜讞谞谉 讛讬讻讗 砖诪转谞讛 讘驻讬专讜砖 诇讗 拽讗诪专 专' 讬讜讞谞谉 讚讗讬谉 讘专讬专讛 讜讘专讬砖 讻诇 讛讙讟 (砖诐) 讚拽讗诪专 专讘讬 讬讜讞谞谉 讗祝 讗讞专讜谉 讗讬谞讜 驻讜住诇 诪砖讜诐 讚讗讬谉 讘专讬专讛 砖讗谞讬 讛转诐 讚讻转讬讘 讜讻转讘 诇讛 讚诪砖诪注 砖讬讛讬讛 爪专讬讱 砖讬讛讬讛 诪讘讜专专 讘砖注转 讻转讬讘讛 讻诪讜 砖诪驻讜专砖 讘专讬砖 讻诇 讛讙讟: 讛''讗 爪谞讜注讬诐 讗讬转 诇讛讜 讚专' 讚讜住讗. 讜诇讗 诪谉 讛讚讬谉 讚讙讝诇 讜诇讗 谞转讬讬讗砖讜 讛讘注诇讬诐 砖谞讬讛谉 讗讬谉 讬讻讜诇讬谉 诇讛拽讚讬砖 讜诇讞诇诇 讜诇讛驻拽讬专 讗诇讗 诪讞诪转 转拽谞讛 讛讜讗 讚讗讜拽诪讬 专讘谞谉 讘专砖讜转讬讛 诇讞诇诇 讜诇讛驻拽讬专 砖诇讗 讬讻砖诇讜 注谞讬讬诐 讜讙谞讘 讜专讘讬 讚讜住讗 诇讬转 诇讬讛 讚爪谞讜注讬谉 讚讘注谞讬讬诐 注讘讜讚 专讘谞谉 转拽谞讛 讜诇讗 讘讙谞讘 讗讘诇 讛砖转讗 讚拽讗诪专 专' 讬讜讞谞谉 爪谞讜注讬谉 讜专' 讚讜住讗 讗诪专讜 讚讘专 讗讞讚 讗''讻 住讜讘专 讛讜讗 讚诇讗 诪讞诪转 转拽谞讛 讗诇讗 诪谉 讛讚讬谉 讜诇讗 讘注讬 诇诪讬诪专 讚诇注谞讬谉 讘专讬专讛 讚讜拽讗 拽讗诪专讬 讚讘专 讗讞讚 讚转专讜讬讬讛讜 诇讬转 诇讛讜 讘专讬专讛 砖讛专讬 讚讘专 讗讞讚 诪砖诪注 诪诪砖 讚讘专 讗讞讚 讜拽砖讛 讚讘驻专拽 讛注讜专 讜讛专讜讟讘 (讞讜诇讬谉 讚祝 拽讻讚:) 讗诪专 专讘讬 讬讜讞谞谉 专' 讬砖诪注讗诇 讜专讘讬 讚讜住讗 讘谉 讛专讻讬谞住 讗诪专讜 讚讘专 讗讞讚 讚诇讗讜 诪诪砖 讚讘专 讗讞讚 讚讘诪讙注 讚讜拽讗 讗诪专讜 讚讘专 讗讞讚 讗讘诇 讘诪砖讗 驻诇讬讙讬 讚讛转诐 转谞谉 砖谞讬 讞爪讗讬 讝讬转讬诐 诪讟诪讗讬诐 讘诪砖讗 讜诇讗 讘诪讙注 讚讘专讬 专讘讬 讬砖诪注讗诇 讜讘讛讛讬讗 讚专讘讬 讚讜住讗 转谞谉 讘诪住讻转 讗讛诇讜转 讘驻专拽 讙' (诪砖谞讛 讗) 讻诇 讛诪讟诪讗讬谉 讘讗讛诇 砖谞讞诇拽讜 讜讛讻谞讬住谉 诇讘讬转 专讘讬 讚讜住讗 讘谉 讛专讻讬谞住 诪讟讛专 讜讞讻诪讬诐 诪讟诪讗讬谉 讻讬爪讚 讛谞讜讙注 讘砖谞讬 讞爪讗讬 讝讬转讬诐 诪谉 讛谞讘讬诇讛 讗讜 谞讜砖讗谉 讻讜' 诪砖诪注 讚专' 讚讜住讗 讘谉 讛专讻讬谞住 诪讟讛专 讘诪讙注 讜讘诪砖讗 讜讬砖 诇讜诪专 讻讬讜谉 讚讘诪讙注 讗诪专讜 讚讘专 讗讞讚 讗讬谉 讞讜砖砖 讗注''讙 讚诇讗 砖讜讜 讘诪砖讗 讜注讜讚 讗讜诪专 专''讬 讚诇讙诪专讬 诪爪讬转 诇诪讬诪专 讚住讘专 专讘讬 讚讜住讗 讻专讘讬 讬砖诪注讗诇 讜讛讗 讚诇专讘讬 讬砖诪注讗诇 诪爪讟专驻讬诐 讛讬讬谞讜 讘诪专讜讚讚 讜专' 讚讜住讗 讗讬讬专讬 讘诪驻讜讝专 诇讙诪专讬 讚诇讙讘讬 诪砖讗 讘注讬 谞讜砖讗 讜讛讜讗 讚谞讬砖讗 砖讬讛讗 诪讞讜讘专 讬讞讚 讻讚拽讗诪专 注讜诇讗 讘讛讛讬讗 砖诪注转讗 讜讗讜拽讬 注讜诇讗 讻专讘讬 讚讜住讗 讜诇讗 讻专讘谞谉 讚讘诇讗讜 讛讻讬 驻诇讬讙讬 讘讛 转谞讗讬 讘讚注讜诇讗 讜诪讛 砖讬讻讜诇 诇转专抓 讗诇讬讘讬讛 诪转专抓 讗讬 谞诪讬 注讜诇讗 诪讜拽讬 驻诇讜讙转讬讬讛讜 讘诪专讜讚讚 讜讗转讬 讻专讘谞谉 讜诇讬转 诇讬讛 讚讗诪专讜 讚讘专 讗讞讚: 拽专讬讬讛 专讞诪谞讗 诪注砖专讜 讜诪讜住讬祝 讞讜诪砖. 转讬诪讛 诇专''讬 讚讘诇讗 讞讜诪砖 讬讻讜诇 诇讚拽讚拽 讚讗讜拽诪讬讛 专讞诪谞讗 讘专砖讜转讬讛 诪讻讬讜谉 砖讬讻讜诇 诇驻讚讜转讜 讜讗讬谉 砖讜诐 讗讚诐 讬讻讜诇 诇注讻讘 注诇讬讜 讗讘诇 讗讞专 讗讬谉 讬讻讜诇 诇驻讚讜转 讘注''讻 讜讬''诇 讚讛讗 诪讛 砖讛讜讗 讬讻讜诇 诇驻讚讜转讜 讜诇讗 讗讞专 讛讬讬谞讜 诇驻讬 砖讛讜讗 讘讬讚讜 讗讘诇 讻砖讛讜讗 讘讬讚 讗讞专讬诐 讻诪讜 讻专诐 专讘注讬 讚诇注讬诇 讗讝 诇讗 讬讜讻诇 诇驻讚讜转讜 讗讘诇 讛砖转讗 讚讗砖讻讞谉 砖讬讛讬讛 讞砖讜讘 讻''讻 砖诇讜 砖诪讜住讬祝 讞讜诪砖 讜讗讞专 讗驻讬诇讜 讻砖驻讜讚讛 诪讚注转讜 讗讬谉 诪讜住讬祝 讞讜诪砖 砖''诪 讚诇讙诪专讬 讗讜拽诪讬讛 专讞诪谞讗 讘专砖讜转讬讛 讜讗驻讬诇讜. 讛讜讗 讘专砖讜转 讗讞专讬诐: 拽讚砖 拽讚砖 讬诇讬祝 诪诪注砖专. 转讬诪讛 讚诇''诇 诇诪讬讚专砖 讘驻专拽 讻讬爪讚 诪讘专讻讬谉 (讘专讻讜转 讚' 诇讛. 讜砖诐 讚''讛 讗讞诇讬讛) 诪讚讻转讬讘 拽讚砖 讛诇讜诇讬诐 讗讞诇讬讛 讜讛讚专 讗讻诇讬讛 驻讬专讜砖 讻专诐 专讘注讬 讟注讜谉 讞讬诇讜诇 转讬驻讜拽 诇讬讛 诪拽讚砖 拽讚砖 讚诪注砖专 讜讬''诇 讚讗讬 诇讗讜 讚讗砖讻讞谉 讘讬讛 驻讚讬讜谉 讛讜讛 讬诇驻讬谞谉 拽讚砖 拽讚砖 诪砖讘讬注讬转 砖讗讬谉 诇讜 驻讚讬讜谉 讻诇诇 讜讗讬谉 诇讛拽砖讜转 讻诇诇 诇诪讛 诇讬 拽讚砖 转讬驻讜拽 诇讬讛 诪讛诇讜诇讬诐 讚讙讝讬专讛 砖讜讛 讚拽讚砖 讗爪讟专讬讱 诇诪讬诪专 讚讬砖 诇讜 讞讜诪砖 讻讚讗诪专 讘驻''讘 讚拽讚讜砖讬谉 (讚' 谞讚: 讜砖诐 讚''讛 讙诪专) 讜专讘讬谞讜 讞讬讬诐 转讬专抓 讚讗讬 诇讗讜 讛诇讜诇讬诐 诪讙讝讬专讛 砖讜讛 诇讗 讛讜讛 讬讚注讬谞谉 砖爪专讬讱 讞讬诇讜诇 讘砖讘讬注讬转 砖讗讬谉 诪注砖专 砖谞讬 谞讜讛讙 讘砖讘讬注讬转 讜讛讘讬讗 专讗讬讛 诪讬专讜砖诇诪讬 讚诪注砖专 砖谞讬 驻''讛 讚拽讗诪专 诪讛 讚讗转 讗诪专转 讗讬谉 诪注砖专 砖谞讬 谞讜讛讙 讘砖讘讬注讬转 讚讻讜讜转讬讛 讗讬谉 谞讟注 专讘注讬 讘砖讘讬注讬转 讜讻讜' 讜讚讬讬拽 讛转诐 砖讙诐 砖诇讬砖讬转 讜砖砖讬转 砖讗讬谉 讘讛诐 诪注砖专 砖谞讬 诇讗 讬讛讬讛 讘讛谉 谞讟注 专讘注讬 讗诪专 专讘讬 讬讜住讬 砖诇讬砖讬转 讜砖砖讬转 讬砖 讘讛诐 诪注砖专讜转 讜砖讘讬注讬转 讗讬谉 讘讛 诪注砖专 讻诇 注讬拽专: 讗讘诇 诇拽讟 讚诪诪讜谉 讚讬讚讬讛 讛讜讗. 诇讗 讛讜讛 爪专讬讱 诇诪讬诪专 讗诇讗 讚讙讘讬 诇拽讟 诇讬讻讗 拽专讗 讗诇讗 诇专讜讜讞讗 讚诪讬诇转讬讛 谞拽讟讬讛 讚讗驻讬' 讗讬讻讗 拽专讗 诇讗 讚诪讬 讗讛讚讚讬: 

专砖讘"讗

 专' 讬讛讜讚讛 讜专' 讬讜住讬 讜专' 砖诪注讜谉 讗讜住专讬谉. 讜讗诪专讬谞谉 讛讻讗 讚讟注诪讗 讚讬讚讛讜 诪砖讜诐 讚讗讬谉 诇讛诐 讘专讬专讛. 讗讬讻讗 诇诪讬讚拽 讗诪讗讬 转诇讜 诇讛 讘讛讻讬谉 讚诇诪讗 讗讬谞讛 讗诇讗 诪砖讜诐 讞砖砖 砖诪讗 讬讘拽注 讛谞讜讚 讚讛讗 讘讛讚讬讗 拽转谞讬 讘住讬驻讗 讗诪专讜 诇讜 讗讬 讗转讛 诪讜讚讛 砖讗诐 讬讘拽注 讛谞讜讚 谞诪爪讗 砖讜转讛 讟讘诇讬诐 诇诪驻专砖 讗诪专 诇讛诐 诇讻砖讬讘拽注 讜讻讚讗讬转讗 讘驻专拽 讻诇 讛讙讟 (讙讬讟讬谉 讻讜, 讗) 讜讘驻专拽 讘讻诇 诪注专讘讬谉 (注讬专讜讘讬谉 诇讝, 讘) 讜讬砖 诇讜诪专 讚讬讜讚注讬谉 讛讬讜 砖讗讬谉 讝讛 注讬拽专 讟注诪诐 讗诇讗 讚诇讚讘专讬讜 拽讗诪专讬 诇讬讛 砖讛讬讛 诇讜 诇讞讜砖 诪讬讛讗 诇讘拽讬注转 讛谞讜讚.





讜讗讬讻讗 诇诪讬讚拽 转讜 讚讻讬讜谉 讚诇讬转 诇讬讛 诇专' 讬讛讜讚讛 讘专讬专讛 讜讗讬转 诇讬讛 谞诪讬 诇专' 讬讛讜讚讛 拽谞讬谉 驻讬专讜转 诇讗讜 讻拽谞讬谉 讛讙讜祝 讚诪讬 讗诐 讻谉 诇讗 诪砖讻讞转 诇讬讛 讚诪讬讬转讬 讘讻讜专讬诐 讗诇讗 讞讚 讘专 讞讚 注讚 讬讛讜砖注 讘谉 谞讜谉 讚讘讻讬 讛讗讬 讙讜讜谞讗 讚讬讬拽 转诇诪讜讚讗 讘讙讬讟讬谉 住讜祝 驻专拽 讛砖讜诇讞 (讙讬讟讬谉 诪讞, 讗) 诇专' 讬讜讞谞谉 讚讗诪专 讛讗讞讬谉 砖讞诇拽讜 诇拽讜讞讜转 讛谉 讜诪讞讝讬专讬谉 讝讛 诇讝讛 讘讬讜讘诇 讗讬 诇讗讜 讚讗诪专 专' 讬讜讞谞谉 拽谞讬谉 驻讬专讜转 讻拽谞讬谉 讛讙讜祝 讚诪讬 诇讗 诪爪讗 讬讚讬讜 讜专讙诇讬讜 讘讘讬转 讛诪讚专砖 讚讗诐 讻谉 诇讗 诪砖讻讞 讚诪讬讬转讬 讘讻讜专讬诐 讗诇讗 讞讚 讘专 讞讚 讜讻讜', 讜诇讬转讗 讚诇讬讻讗 诪讗谉 讚讗诪专 讘讗讞讬谉 砖讞诇拽讜 砖讬讞讝讬专讜 讝讛 诇讝讛 讘讬讜讘诇 讗诇讗 专' 讬讜讞谞谉 讚讗讬谞讱 住讘讬专讗 诇讬讛 讚讙讝专转 讛讻转讜讘 讛讬讗 砖讗讬谉 诇讛谉 诇讛讞讝讬专 讘讬讜讘诇 讜诇讚讬讚讬讛 讘诇讞讜讚 讛讜讗 讚讛讜讛 拽砖讬讗 讜诇专' 讬讜讞谞谉 讬驻专砖 讟注诪讜 砖诇 专' 讘诇讜拽讞 讬讬谉 诇讗讜 诪砖讜诐 讘专讬专讛 讗诇讗 诪砖讜诐 讘拽讬注转 谞讜讚, 讜讻讘专 讻转讘转讬 讘讗专讜讻讛 讘住讜祝 驻专拽 讛砖讜诇讞 (讙讬讟讬谉 ?, ?) 讘住讬讬注转讗 讚砖诪讬讗.





讛讜讛 讗诪讬谞讗 爪谞讜注讬谉 讗讬转 诇讛讜 讚专' 讚讜住讗. 诇讗 诪谉 讛讚讬谉 讚讙讝诇 讜诇讗 谞转讬讬讗砖讜 砖谞讬讛诐 讗讬谞谉 讬讻讜诇讬谉 诇讛拽讚讬砖 讜诇讗 诇讞诇诇 讜诇讗 诇讛驻拽讬专 讗诇讗 讛"讗 讚转拽谞讛 转拽谞讜 诪砖讜诐 注谞讬讬诐 讜讗讜拽诪讜讛 专讘谞谉 讘专砖讜转讬讛 讻讚讬 砖诇讗 讬讻砖诇讜 讘讛谉 注谞讬讬诐 讜讘注谞讬讬诐 转拽谞讜 讗诐 讬诇拽讟讜 讬讜转专 诪谉 讛专讗讜讬 诇讛诐 讗讘诇 讘讙谞讘 讜讙讝诇谉 诇讗 转拽谞讜 讗讘诇 注讻砖讬讜 砖讗诪专 专"讬 讚砖谞讬讛诐 讗诪专讜 讚讘专 讗讞讚 讗诐 讻谉 诇讗 诪谉 讛转拽谞讛 讛讜讗 讗诇讗 诪谉 讛讚讬谉.





讛讜讛 讗诪讬谞讗 诪讗谉 转谞讗 爪谞讜注讬谉 专' 诪讗讬专 讛讬讗 诇讗讜 讗诪专 专' 诪讗讬专 诪诪讜谉 讙讘讜讛 讛讜讗 讜讗"讛 诇注谞讬谉 驻讚讬讬讛 讗讜拽诪讬讛 专讞诪谞讗 讘专砖讜转讬讛 讜讻讜'. 讜诪讻诇 诪拽讜诐 诪讚专讘 讬讜讞谞谉 诪讜讻讞 讚诇讬转讬讛 诇讛讗讬 讟注诪讗. 讜诪讻讗谉 谞专讗讛 诇讬 转砖讜讘讛 注诇 讛专诪讘"诐 讝"诇 砖讻' (驻"讟 讛"讝 诪谞"专) 讜讛爪谞讜注讬谉 讛讬讜 诪谞讬讞讬谉 讗转 讛诪注讜转 讘砖谞转 讛砖诪讬讟讛 讜讗讜诪专讬谉 讻诇 讛谞诇拽讟 诪驻讬专讜转 谞讟注 专讘注讬 [讗诇讜] 讛专讬 讛讜讗 诪讞讜诇诇 注诇 讛诪注讜转 讛讗诇讜 砖讛专讬 讗讬 讗驻砖专 诇驻讚讜转讜 讘诪讞讜讘专 讻诪讜 砖讘讗专谞讜 注"讻, 讜讝讛 讛转讬诪讛 讚讛讗 拽讬讬诪讗 诇谉 讻专' 讬讜讞谞谉 讚讗诪专 讙讝诇 讜诇讗 谞转讬讬讗砖讜 讘注诇讬诐 砖谞讬讛诐 讗讬谉 讬讻讜诇讬谉 诇讛拽讚讬砖, 讜谞专讗讛 砖讛讜讗 讝"诇 住诪讱 注诇 讟注诐 讝讛 砖讗诪专 专讘讗, 讜讗讬谞讜 讻诪讜 砖讻转讘转 讚专讘 讗讬 诇讗讜 讚讗诪专 专' 讬讜讞谞谉 拽讗诪专 讗讘诇 讛砖转讗 讚讗诪专讛 砖诪注讬谞谉 讚诇讬转讬讛 诇讟注诪讬讛.





拽讚砖 拽讚砖 讬诇讬祝 诪诪注砖专. 讗讬讻讗 诇诪讬讚拽 讻讬讜谉 讚讙诪专讬谞谉 拽讚砖 诪诪注砖专 诇讟注讜谉 讞讬诇讜诇 诇谞讟注 专讘注讬 讗诐 讻谉 诇诪讛 诇讬 讚讻转讘 专讞诪谞讗 讛讬诇讜诇讬诐 讚诪讬谞讬讛 讚专砖讬谞谉 讘专讬砖 驻专拽 讻讬爪讚 诪讘专讻讬谉 (讘专讻讜转 诇讛, 讗) 讗讞诇讬讛 讜讛讚专 讗讻诇讬讛. 讬砖 诇讜诪专 讚讗讬 诇讜讗 讚讙诇讬 拽专讗 讚讘注讬 讞诇讜诇 诪讚讻转讬讘 拽讚砖 讛诇讜诇讬诐 讛讜讬 讬诇驻讬谞谉 拽讚砖 拽讚砖 诇砖讚讗专 讚讬谞讬讜 讻讙讜谉 讞讜诪砖 讜讘注讜专 讻讚讗诪专讬谞谉 讘驻专拽 砖谞讬 讚拽讬讚讜砖讬谉 (谞讚, 讘). 讜讛转讜住驻讜转 转讬专爪讜 讚讛"讗 诇诪讬诇祝 拽讚砖 拽讚砖 诪砖讘讬注讬转 砖讗讬谉 诇讜 驻讚讬讜谉 讻诇诇, 讜讗讬谉 讝讛 诪讞讜讜专 讘注讬谞讬 讚讗驻讬诇讜 诇讗 讻转讬讘 讛讬诇讜诇讬诐 讛讜讬 谞讬讞讗 讟驻讬 诇诪注讘讚讛 讙讝专讛 砖讜讛 讚拽讚砖 拽讚砖 诪诪注砖专 砖谞讬 讜诇讛讟注讬谞讜 驻讚讬讜谉 诪砖诇讗 诇讛讟注讬谞讜 驻讚讬讜谉 讚讗诐 诇讗 讻谉 讙讝专讛 砖讜讛 诇诪讛 诇讬 讚诪谞讗 转讬转讬 讚谞讬诪讗 讚爪专讬讱 驻讚讬讜谉 讚诇爪讟专讬讱 讙讝专讛 砖讜讛 诇驻讟专讜 讗讚专讘讛 讗爪讟专讬讱 讛讬诇讜诇讬诐 讗讜 拽讚砖 诇讛讟注讬谞讜 驻讚讬讜谉 讜谞专讗讛 诇讬 讚注"讻 拽讚砖 拽讚砖 讗爪讟专讬讱 讻讚讗诪专谉, 讜讛讬诇讜诇讬诐 谞诪讬 诇诪讗谉 讚转谞讬 讻专诐 专讘注讬 讗爪讟专讬讱 诇讗砖诪讜注讬谞谉 讚讚讘专 砖讟注讜谉 砖讬专讛 讛讜讗 讘诇讞讜讚 讟注讜谉 讞诇讜诇 讚讘专 砖讗讬谉 讟注讜谉 砖讬专讛 讗讬谉 讟注讜谉 讞诇讜诇 (讘专讻讜转 砖诐) 讜讻讬讜谉 讚讗爪讟专讬讱 讛诇讜诇 诇讚讘专 讝讛 讻转讘 谞诪讬 讗讬讱 讛诇讜诇 讜诇讜诪专 砖讗诪专转讬 诇讱 砖讟注讜谉 讞诇讜诇 诇讗 讗诪专转讬 讗诇讗 讘讚讘专 砖讟注讜谉 砖讬专讛 讚讛讬讬谞讜 讻专诐, 讜诇诪讗谉 讚讗诪专 谞讟注 专讘注讬 砖诪讗 讗爪讟专讬讱 诇讬讛 诇讚专砖讗 讗讞专讬谞讗 讜诇讗 讬讚注讬谞谉 诇讛 讚讛讗 诇讚讬讚讛 注诇 讻专讞讱 讞讚 诪讛谞讬 讛讬诇讜诇讬诐 诪讬讬转专 诇讬讛 讚诇讘专讻讛 诇讗 讗转讬 讜讻讚讗住讬拽谞讗 讛转诐 讗诇讗 注诇 讻专讞讱 讞讚 诪讬谞讬讬讛讜 诪讬讬转专 讜诇讗 讬讚注讬谞谉 诇诪讗讬 讛诇讻讱 讗祝 讗谞讜 谞讗诪专 讚讻讬讜谉 讚讻转讬讘 拽讚砖 讛讬诇讜诇讬诐 诪讬讬转专 诇讬讛 讻讜诇讬讛 诇讚专砖 讗讞专讬谞讗. 讻讱 谞专讗讛 诇讬.





诇拽讟 讻讬讜谉 讚诇讬转讬讛 讘专砖讜转讬讛 诇讗 诪爪讬 诪驻拽专 诇讬讛. 讻转讘 讛专讗讘"讚 讝"诇 讗讟讜 诪讗讬 讚诇讬转讬讛 讘专砖讜转讬讛 诇讗 诪爪讬 [诪爪讬 诪讞讬诇 诇讬讛 讜, 讞讬讚讜砖讬 讛专讗讘"讚] 诇讬诪讞讜诇 讙讘讬讬讛讜 讜诇驻讟专讬谞讬讛 诪注讜谉 讙讝诇. 讜转讬专抓 讛讜讗 讝"诇 讗讬谉 讜讚讗讬 诪爪讬 诪讞讬诇 诪讬讛讜 讟讘诇 讛讜讗 讙讘讬 注谞讬讬诐 讜讗讬谞讛讜 住讘专讬 讚讛讻诇 诇拽讟 讛讜讗 讜讗讬谞谉 诪注砖专讬谉 讜诪砖讜诐 讛讻讬 爪专讬讱 诇讛驻拽讬专 讜讗讬谉 讘讬讚讜 诇讛驻拽讬专 诇讻诇 讗讚诐 讛讜讗讬诇 讜讗讬谞讜 讘专砖讜转讜 讚讛驻拽专 诇讬讞讬讚 讗讬谞讜 讛驻拽专 注讚 砖讬讛讗 诪讜驻拽专 讘讬谉 诇注谞讬讬诐 讘讬谉 诇注砖讬专讬诐 讚讜诪讬讗 讚砖诪讟讛 (驻讗讛 驻"讜 诪"讗).





注讜讚 讛拽砖讛 讻讬 拽讗诪专 专讘讗 讛"讗 诪讗谉 转谞讗 爪谞讜注讬谉 专' 诪讗讬专 讛讗 诪爪讬 诇讗讜拽诪讛 讻讻讜诇讬 注诇诪讗 讚讛讗 讛拽讚砖 讜讚讗讬 诪诪讜谉 讙讘讜讛 讛讜讗 讜诇注谞讬谉 驻讚讬讬讛 讗讜诪拽讬讛 专讞诪谞讗 讘专砖讜转讬讛 讚转谞谉 讘诪注讬诇讛 (讻讗, 讗) ?[砖诇讞]? 讘讬讚 驻拽讞 讜谞讝讻专 讜讻讜' 谞讜讟诇 驻专讜讟讛 讗讜 讻诇讬 诪转讜讱 讘讬转讜 讜讗讜诪专 驻专讜讟讛 砖诇 讛拽讚砖 讘讻诇 诪拽讜诐 砖讛讜讗 诪讞讜诇诇 注诇讬讜, 讗诇诪讗 诇讗 讘注讬谞谉 砖讬讛讗 讘专砖讜转讜 讘砖注转 讞诇讜诇, 讜转讬专抓 讚砖讗谞讬 讛拽讚砖 讚专讞诪谞讗 讗讜拽诪讬讛 讘专砖讜转讬讛 讚讗驻讬诇讜 注诇 讬讚讬 诪注讬诇讛 诪驻讬拽 诇讬讛 诇讞讜诇讬谉.





讛诪讗讬专讬

讘讝诪谉 砖诇讗 谞注砖讜 讛讻讜转讬讬诐 讻讙讜讬诐 讙诪讜专讬诐 讛讬讜 诪"诪 讞砖讜讚讬诐 讜讛讬讜 讚谞讬诐 转讘讜讗转诐 讻讟讘诇 讙诪讜专 讜诪讬 砖诇拽讞 诪讛诐 讘讗讜转诐 讛讬诪讬诐 讞讘讬转 砖诇 讬讬谉 讜讛讬讛 注专讘 砖讘转 砖诇讗 讛讬讛 诇讜 驻谞讗讬 诇讛驻专讬砖 讜讛讬讛 专讜爪讛 诇砖转讜转 注诇 住诪讱 讝讛 砖讬讗诪专 砖讬注讜专 讛专讗讜讬 诇讛驻专讬砖 诇转专讜诪讛 讬讛讗 转专讜诪讛 讘砖讜诇讬 讛讞讘讬转 讜讻谉 诇诪注砖专 讜讬砖转讛 讻诇 讗讜转讛 砖讘转 讗住讜专 砖讻诇 砖讛讜讗 诪谉 讛转讜专讛 讗讬谉 讘讜 讘专讬专讛 讜讗注"驻 砖讘讝诪谉 讛讝讛 讻讘专 注砖讗讜诐 讻讙讜讬诐 讙诪讜专讬诐 讗转讛 诇诪讚 诪诪谞讛 诇诪讬 砖讬砖 诇讜 讞讘讬转 砖诇 讬讬谉 砖诇 讟讘诇 讙诪讜专 砖讗讬谞讜 砖讜转讛 诪诪谞讜 注诇 住诪讱 讘专讬专讛 讜爪专讬讱 诇讛驻专讬砖 拽讜讚诐 砖讬砖转讛 注诇 讻诇 驻谞讬诐:



诪"诪 诪讛 砖讗诪专谞讜 讘讻讗谉 砖谞讬 诇讜讙讬谉 注诇 讞讘讬转 砖诇 诪讗讛 诇讜讙讬谉 讛讜讗 讗讜诪专 讻谉 讜注诇 讚专讱 讝讛 注诇 讻诇 讞讘讬转 讻砖讬注讜专讛 讜诪讛 砖讗诪专 注砖专讛 诪注砖专 专讗砖讜谉 转砖注讛 诪注砖专 砖谞讬 讗讬谞讜 讞砖讘讜谉 诪讚讜拽讚拽 讜注诇 讚专讱 讛讗诪转 讻砖讬讛讬讜 砖谞讬 诇讜讙讬谉 转专讜诪讛 讬砖讗专讜 转砖注讬诐 讜砖诪谞讛 诇讜讙讬谉 砖诇 讟讘诇 讜讬讛讬讛 砖讬注讜专 讛诪注砖专 注砖专讛 诇讜讙讬谉 驻讞讜转 讞讜诪砖 讜讛诪注砖专 砖谞讬 砖诪谞讛 诇讜讙讬谉 讜砖诪谞讛 注砖讬专讬讜转 讜注砖讬专讬转 讞讜诪砖 讜诪讛 砖讗诪专讜 诪讬讞诇 讜砖讜转讛 诪讬讚 驻专砖讜 讘讜 讙讚讜诇讬 讛诪讞讘专讬诐 诪转讞讬诇 讜砖讜转讛 诪讬讚 讜讬砖 讙讜专住讬谉 诪讜讛诇 诪诇砖讜谉 诪讛讜诇 讘诪讬诐 讜讞讻诪讬 讛爪专驻转讬诐 诪驻专砖讬诐 诪诇砖讜谉 讞诇讜诇 专"诇 砖诪讜爪讬讗 诪注砖专 砖谞讬 诇讞讜诇讬谉 注诇 诪注讜转 砖讬砖 诇讜 讘讘讬转讜 砖讝讛 讗驻砖专 讘讗诪讬专讛 讘注诇诪讗 讜讬砖 诇讜 驻谞讗讬 诇转拽谉 拽讜讚诐 砖讬讻谞住 砖讘转 讛讗 诪砖谞讻谞住 砖讘转 讗住讜专:



讛讗讞讬诐 砖讞诇拽讜 诇拽讜讞讜转 讛谉 讜讗讬谉 讗讜诪专讬谉 砖讛讜讘专专 讛讚讘专 讗讞专 讞诇讜拽讜转诐 砖讝讜 讛讬讗 讬专讜砖转讜 砖诇 讻诇 讗讞讚 讜讗讞讚 讜讬专讜砖讛 讗讬谞讛 讞讜讝专转 讘讬讜讘诇 讗诇讗 讞诇拽 讝讛 讙诐 讻谉 讛讬讛 专讗讜讬 诇讗讞讬讜 讜讛讞诇讬驻讜 讝讛 诇讝讛 讜谞诪爪讗转 讬专讜砖转诐 讻诪拽讞 讗爪诇 讻诇 讗讞讚 讜讗讞讚 讗讗"讻 讛讜讗 讞讚 讘专 讞讚 砖诇讗 讬专讚 诇转讜专转 讞诇讜拽讛 诪注讜诇诐 讜诪讞讝讬专讬谉 讝讛 诇讝讛 讘讬讜讘诇 讜讞讜讝专讬谉 讜讞讜诇拽讬诐 讜讙讚讜诇讬 讛诪讞讘专讬诐 讻转讘讜 讘讝讛 砖诇讗 转讘讟诇 讞诇讜拽转诐 讘讝讛 诪讻诪讜转 砖讛讬转讛 讜讻谉 讛讬讗 砖谞讜讬讛 讘讘讻讜专讜转 讻诪讜 砖讻转讘谞讜 讘驻专拽 专讘讬注讬 砖诇 讙讬讟讬谉 讜讚讘专 讝讛 讬转讘讗专 讘诪住讻转 讘讘讗 讘转专讗 讜讻讘专 讻转讘谞讜讛 讘诪住讻转 讬讜诐 讟讜讘:



诪注砖专 砖谞讬 诪诪讜谉 讙讘讜讛 讛讜讗 讜讗讬谉 诪拽讚砖讬谉 讘讜 讗转 讛讗砖讛 讻诪讜 砖讬转讘讗专 讘诪拽讜诪讜 讜诪"诪 诇注谞讬谉 驻讚讬讜谉 讛讻转讜讘 注砖讗讜 砖诇讜 讜讛讜讗 砖讬讚讜注 砖讻诇 讛驻讜讚讛 诪注砖专 砖诇讜 诪讜住讬祝 讞讜诪砖 讜讗注"驻 砖讗讬谞讜 诪讜住讬祝 讞讜诪砖 讘砖诇 讗讞专讬诐 砖谞讗诪专 讗讬砖 诪诪注砖专讜 讜讛讬讛 诇谞讜 诇讜诪专 讛讜讗讬诇 讜诪诪讜谉 讙讘讜讛 讛讜讗 讗讬谉 讝讛 砖诇讜 诪"诪 诇注谞讬谉 驻讚讬讜谉 讛讻转讜讘 注砖讗讜 砖诇讜:





转讜住驻讜转 专讬"讚 (诪讛讚讜专讛 转诇讬转讗讛)

讗讜诪专 砖谞讬 诇讜讙讬谉 砖讗谞讬 注转讬讚 诇讛驻专讬砖 讻讜' 驻转' 讛诪讜专讛 诪讜讻讬讞 讚诇讗讞专 砖拽讬讚砖 讛讬讜诐 讛讜讗 讗讜诪专 讻谉 讜注讬讬谉 讘驻' 谞讜讟诇 讗讚诐 讗转 讘谞讜 讘诪讛讚讜专讗 转诇讬转讗讛 砖讛讜讻讞转讬 砖讗住讜专 诇讜诪专 讘砖讘转 讻讱 讻"讗 诪注专讘 砖讘转 讛讜讗 讗讜诪专 讻谉 讜注讬讬谉 诪讛 砖驻讬' 讘驻"拽 讚讞讜诇讬谉 讘诪讛"拽 讜注讬讬谉 讚讬谞讬 讛讘专讬专讛 讘驻' 讘讻诇 诪注专讘讬谉 讘诪讛讚讜专讗 讘转专讗:


讗诇讗 诇讘注诇讬诐 讬砖诇诐 驻讬' 讜讗诐 注讚讬 讙谞讘 专讗砖讜谉 拽讜讚诐 诇注讚讬 讙谞讘 砖谞讬 讬砖诇诪讜 砖谞讬讛诐 诇讘注诇讬诐 砖谞讬 讻驻诇讬诐 讙谞讘 专讗砖讜谉 诪驻谞讬 讙谞讬讘转讜 讜讙谞讘 砖谞讬 诪驻谞讬 讙谞讬讘转讜 讚讗注"讙 讚诇讗 拽讗讬 讘专砖讜转 讛讘注诇讬诐 讻诇 讛讬讻讬 讚拽讗讬 讚讬讚讬' 讛讜讬 讜讛讜"诇 讻讗诇讜 讛讞讝讬专讜 讙谞讘 专讗砖讜谉 诇讘注诇讬诐 讜讙谞讘讜 讙谞讘 砖谞讬 诪讘讬转 讘注诇讬诐 讜讗诐 注讚讬 讙谞讘 砖谞讬 讘讗讜 转讞诇讛 讬砖诇诐 讙谞讘 砖谞讬 诇讘注诇讬诐 讻驻诇 讜讙谞讘 专讗砖讜谉 诇讗 讬砖诇诐 诪驻谞讬 砖讻砖讘讗讬谉 注讚讬' 讻讘专 讞讝专讛 拽专谉 诇讘注诇讬诐 讜讗诪讗讬 拽转谞讬 转谞讗 讚讙谞讘 砖谞讬 驻讟讜专. 讗诇讗 诇讗讜 砖"诪 诪驻谞讬 砖讗讬谞讜 专砖讜转讜. 注讬讬谉 诇拽诪谉 讘专讬砖 驻' 讛讙讜讝诇 讜诪讗讻讬诇 讘诪讛"讚 专讘讬注讗讛 讘转专讗:


讚讻住转诐 讬讞讬讚讗讛 诇讗 讗诪专 专' 讬讜讞谞谉. 拽砖讬讗 诇讬 讻诇 住转诐 讚诪转谞讬' 讜诪讞诇讜拽转 讘讘专讬讬转讗 讚讗诪专讬' 讚讛诇讻讛 讻住转诐 诪转谞讬' 讛讬讻讬 讚诪讬 讗讬 讚驻诇讬讙讬 讘讘专讬讬转讗 讬讞讬讚 讜专讘讬诐 讜住转诐 讚诪转谞讬' 讗转讬 讻专讘讬诐 讚讘专讬讬转讗 驻砖讬讟讗 讚讬讞讬讚 讜专讘讬诐 讛诇讻讛 讻专讘讬诐 讘诇讗 住转诐 讗"讜 讻讙讜谉 讚驻诇讬讙讬 讘讘专讬讬转讗 转专讬 讬讞讬讚讗讛. 住转诐 讘诪转谞讬' 讻讞讚 诪讬谞讬讬讛讜 讗诪专' 讛诇讻讛 讻住转诐 诪转谞讬' 讜讗注"讙 讚讗转讬讗 住转诐 诪转谞讬' 讻讬讞讬讚讗讛 注讬讬谉 讘驻' 讞讘讬转 砖谞砖讘专讛 讘诪讛讚讜专讗 转诇讬转讗讛:





砖讬讟讛 诪拽讜讘爪转

 讛诇讜拽讞 讬讬谉 诪讘讬谉 讛讻讜转讬诐 讜讻讜'. 讜讛讗 讚诇讗 谞拽讟 诪谉 注诐 讛讗专抓 诪砖讜诐 讚讬砖 讞讬诇讜拽 诇讙讘讬 转专讜诪讛 讚注诪讬 讛讗专爪讜转 诇讗 谞讞砖讚讜 注诇 转专讜诪讛 讙讚讜诇讛 讜讻讜转讬诐 讞砖讜讚讬诐 讗祝 注诇 讛转专讜诪讛. 注讜讚 讬砖 讞讬诇讜拽 讚拽转谞讬 讛转诐 讙讘讬 讚诪讗讬 诪驻专讬砖 诇讜讙 讗讜 砖讗专 诪注砖专 住诪讜讱 诇讜 驻讬专讜砖 讗讜转讜 诇讜讙 讬讛讬讛 转专讜诪转 诪注砖专 讜讛砖讗专 讚讛讬讬谞讜 讛转砖注讛 讛谞砖讗专讬诐 讬讛讗 诪注砖专 讜讬讻讜诇 诇砖转讜转 讛讻诇 专拽 讗讜转讜 诇讜讙 讚诪注砖专 专讗砖讜谉 诪讜转专 诇讝专讬诐 讜诪注砖专 砖谞讬 注诇 讬讚讬 砖诪讞诇诇讜 诪讬讚 讜讛讬讬谞讜 讘讚诪讗讬 讚讛讜讗讬诇 讜拽专讗 砖诐 诇诪注砖专 讬讻讜诇 诇讛驻专讬砖 诪诪谞讜 转专讜诪讛 讚讛讜讗讬诇 讜诪讜转专 诇讛驻专讬砖讜 讘讬谉 讛砖诪砖讜转 诪讛谞讬讗 讘讬讛 拽专讬讗转 讛砖诐 讗讘诇 讘讻讜转讬诐 讚讜讚讗讬 诇讗 诪注砖专讬 讗讬谉 讬讻讜诇 诇讛驻专讬砖 转专讜诪转 诪注砖专 注讚 砖讬讛讗 讛诪注砖专 诪讜驻专砖 讚拽专讬讗转 砖诐 诇讗 诪讛谞讬讗 讘讬讛 讛讜讗讬诇 讜讗讬谉 讬讻讜诇 诇讛驻专讬砖讜 讘讗讜转讛 砖注讛 砖讛讬讗 住驻拽 讞砖讻讛 讜爪专讬讱 诇讛谞讬讞 讘讞讘讬转 讻诇 讛诪注砖专 专讗砖讜谉 诇驻讬 砖转专讜诪转 诪注砖专 驻转讬讻讗 讘讬讛 讜诪讬讬专讬 讘注专讘 砖讘转 讘讬谉 讛砖诪砖讜转 砖讗讬谉 讬讻讜诇 诇讛驻专讬砖 讚讗讬谉 诪驻专讬砖讬谉 转专讜诪讜转 讜诪注砖专讜转 讘砖讘转 讜讘讚讘专 讝讛 讗讬谉 讞讬诇讜拽 讘讬谉 讚诪讗讬 诇砖诇 讻讜转讬诐 讚讗祝 注诇 讙讘 讚住驻拽 讞砖讻讛 诪注砖专讬谉 讗转 讛讚诪讗讬 讜诇讗 讗转 讛讜讚讗讬 讛谞讬 诪讬诇讬 住驻拽 讞砖讻讛 讗讘诇 讘砖讘转 讛讻诇 讗住讜专 讜讝讛 讗讬谉 诇讜 驻谞讗讬. 讛专"专 讬砖注讬讛 讝"诇.


注砖专讛 诪注砖专 专讗砖讜谉 讜讻讜'. 讜诇讗讜 讚讜拽讗 注砖专讛 讜讻讜' 讗诇讗 驻讞讜转 诪注讟 讘讞诇拽 讛诪讙讬注 诇砖谞讬 诇讜讙讬谉 转专讜诪讛 讜讗讬谉 诇讜诪专 讚讞讬讬砖讬谞谉 砖诪讗 讛驻专讬砖 讛讻讜转讬 转专讜诪讛 讙讚讜诇讛 讛讬诇讻讱 爪专讬讱 诇讛驻专讬砖 转砖注讛 砖诇诪讬诐 讻讚讬 诇转拽谉 讛砖谞讬 诇讜讙讬谉 砖讘讬讚 讛讻讛谉 讻讬 砖诪讗 讟讘诇 讛谉 讗诐 讻讘专 转专诐 讛讻讜转讬 讜讗讬谉 爪专讬讱 诇转拽谉 讛转砖讬注讬 讜讛注砖讬专讬 讚讗诐 诇讗 讻谉 讚讗诐 转讬拽谉 讛讻讜转讬 转讬拽谉 讻专讗讜讬 讻讚驻讬专砖转讬 诇注讬诇 讜讗诐 诇讗讜 诇讗 转讬拽谉 讻诇诇. 讜讬砖 诪驻专砖讬诐 讚讻诇 讗讚诐 讛诪转拽谉 讻讚讬谉 爪专讬讱 诇讛驻专讬砖 注砖专讛 讜转砖注讛 砖诇诪讬诐 诪砖讜诐 讚讞讟讛 讗讞转 驻讜讟专转 讛讻专讬 讻诇 诪讛 砖诪驻专讬砖 砖诐 转专讜诪讛 注诇讬讜 专拽 砖讬谞讬讞 砖讬专讬讬诐. 讛专讗"砖 讝"诇. 注讬讬谉 转讜住驻讜转 驻专拽 讻诇 讛讙讟.


讜讬砖 诪驻专砖讬诐 讚讜拽讗 注砖专讛 讚砖诪讗 讛砖谞讬诐 爪专讬讻讬谉 转讬拽讜谉 砖讻讘专 讛驻专讬砖 转专讜诪讛 讙讚讜诇讛 讜讗讬谉 讛砖谞讬诐 转专讜诪讛. 讜诇讗讜 诪讬诇转讗 讛讬讗 讚讗讬 讗诪专转 讻谉 砖讛驻专讬砖 转专讜诪讛 讻诪讜 讻谉 讛驻专讬砖 讛诪注砖专 讜讛讻诇 讟讜专讞 讘讞谞诐. 讛"专 讬砖注讬讛 讝"诇.
讜讻转讘 讛专讘 讛诪讗讬专讬 讝"诇 讜讝"诇 讘讝诪谉 砖诇讗 谞注砖讜 讛讻讜转讬诐 讻讙讜讬讬诐 讙诪讜专讬诐 诪讻诇 诪拽讜诐 讞砖讜讚讬谉 讛讬讜 讜讛讬讜 讚谞讬谉 转讘讜讗转谉 讻讟讘诇 讙诪讜专 讜诪讬 砖诇拽讞 诪讛谉 讘讗讜转诐 讛讬诪讬诐 讞讘讬转 砖诇 讬讬谉 讜讛讬讛 注专讘 砖讘转 砖诇讗 讛讬讛 诇讜 驻谞讗讬 诇讛驻专讬砖 讜讛讬讛 专讜爪讛 诇砖转讜转 注诇 住诪讱 讝讛 砖讬讗诪专 砖讬注讜专 讛专讗讜讬 诇讛驻专讬砖 诇转专讜诪讛 讬讛讗 转专讜诪讛 讘砖讜诇讬 讛讞讘讬转 讜讻谉 诇诪注砖专 讜讬砖转讛 讻诇 讗讜转讛 砖讘转 讗住讜专 砖讻诇 砖讛讜讗 诪谉 讛转讜专讛 讗讬谉 讘讜 讘专讬专讛 讜讗祝 注诇 驻讬 砖讘讝诪谉 讛讝讛 注砖讗讜诐 讻讙讜讬讬诐 讙诪讜专讬诐. 讗转讛 诇诪讚 诪诪谞讛 诇诪讬 砖讬砖 诇讜 讞讘讬转 砖诇 讬讬谉 砖诇 讟讘诇 讙诪讜专 砖讗讬谞讜 砖讜转讛 诪诪谞讜 注诇 住诪讱 讘专讬专讛 讜爪专讬讱 诇讛驻专讬砖 拽讜讚诐 砖讬砖转讛 注诇 讻诇 驻注诐. 诪讻诇 诪拽讜诐 诪讛 砖讗诪专讜 讘讻讗谉 砖谞讬 诇讜讙讬谉 注诇 讞讘讬转 砖诇 诪讗讛 诇讜讙讬谉 讛讜讗 讗讜诪专 讻谉 讜注诇 讚专讱 讝讛 注诇 讻诇 讛讘讬转 讻砖讬注讜专讛. 讜诪讛 砖讗诪专 注砖专讛 诪注砖专 专讗砖讜谉 转砖注讛 诪注砖专 砖谞讬 讗讬谞讜 讞砖讘讜谉 诪讚讜拽讚拽 讜注诇 讚专讱 讛讗诪转 讻砖讬讛讬讜 砖谞讬 诇讜讙讬谉 转专讜诪讛 讬砖讗专讜 转砖注讬诐 讜砖诪讜谞讛 诇讜讙讬谉 砖诇 讟讘诇 讜讬讛讬讛 砖讬注讜专 讛诪注砖专 注砖专讛 诇讜讙讬谉 驻讞讜转 讞讜诪砖 讜讛诪注砖专 砖谞讬 砖诪讜谞讛 诇讜讙讬谉 讜砖诪讜谞讛 注砖讬专讬讜转 讜注砖讬专讬转 讞讜诪砖. 讜诪讛 砖讗诪专讜 诪讬讞诇 讜砖讜转讛 诪讬讚 驻讬专砖讜 讘讜 讙讚讜诇讬 讛诪讞讘专讬诐 诪转讞讬诇 讜砖讜转讛 诪讬讚. 讜讬砖 讙讜专住讬诐 诪讜讛诇 诪诇砖讜谉 诪讛讜诇 讘诪讬诐. 讜讞讻诪讬诐 讛爪专驻转讬诐 诪驻专砖讬诐 诪诇砖讜谉 讞诇讜诇 专爪讛 诇讜诪专 砖诪讜爪讬讗 诪注砖专 砖谞讬 诇讞讜诇讬谉 注诇 诪注讜转 砖讬砖 诇讜 讘讘讬转讜 砖讝讛 讗驻砖专 讘讗诪讬专讛 讘注诇诪讗 讜讬砖 诇讜 驻谞讗讬 诇转拽谉 拽讜讚诐 砖讬讻谞住 砖讘转 讛讗 诪砖谞讻谞住 砖讘转 讗住讜专. 注"讻.


专讘讬 讬讛讜讚讛 讜专讘讬 讬讜讞谞谉 讜专讘讬 砖诪注讜谉 讗讜住专讬谉. 转讬诪讛 诪谞讗 诇谉 讚讟注诪讬讬讛讜 诪砖讜诐 讚诇讬转 诇讛讜 讘专讬专讛 讻讬讜谉 讚拽转谞讬 住讬驻讗 讘驻专拽 讻诇 讛讙讟 讜讘驻专拽 讘讻诇 诪注专讘讬谉 讗讬 讗转讛 诪讜讚讛 砖诪讗 讬讘拽注 讛谞讜讚 讜讻讜' 讗诇诪讗 讟注诪讗 诪砖讜诐 讘拽讬注转 讛谞讜讚. 讜讬砖 诇讜诪专 讚拽讬诐 诇讬讛 诇转诇诪讜讚讗 讚讗讬谉 讝讛 注讬拽专 讟注诪诐 讜讗祝 注诇 驻讬 砖诇讗 讛讬讜 讞讜砖讘讬诐 讗讜转讜 注讬拽专 诪讻诇 诪拽讜诐 讛讬讜 砖讜讗诇讬诐 讗讜转讜 诇讚注转 诪讛 讬砖讬讘 讜讻注谞讬谉 讝讛 诪爪讬谞讜 讘讛专讘讛 诪拽讜诪讜转. 讛专讗"砖 讝"诇.
讜讻谉 转讬专抓 讛专"专 讬砖注讬讛 讝"诇 讜讝讛 诇砖讜谞讜 讜爪专讬讱 诇讜诪专 讚拽讬诐 诇讬讛 诇转诇诪讜讚讗 讚注讬拽专 讟注诪讬讬讛讜 诪砖讜诐 讘专讬专讛 讜讗砖讻讞谞讗 讘讻诪讛 讚讜讻转讬 砖讛讘专讬讬转讗 诪谞讞转 注讬拽专 讛讟注诐 讜讗讜诪专转 讟注诐 讗讞专 诇讚讘专讬 讞讘专讬讜. 注"讻.


讗诪讗讬 讗驻讻转 诇砖诪注转讗 诪砖讜诐 讚拽砖讬讗 讚专讘讬 讬讛讜讚讛 讗讚专讘讬 讬讛讜讚讛 讛砖转讗 谞诪讬 拽砖讛 讚专讘讬 讬讜讞谞谉 讗讚专讘讬 讬讜讞谞谉 讜讻讜'. 拽爪转 拽砖讛 诇诪讛 讛讜讗 转讜诇讛 拽讜砖讬讗 讚专讘讬 讬讜讞谞谉 讗讚专讘讬 讬讜讞谞谉 讘拽砖讬讗 讚专讘讬 讬讛讜讚讛 讗讚专讘讬 讬讛讜讚讛 讛讗 讘诇讗讜 讛讻讬 讛讬讛 讬讻讜诇 诇讛拽砖讜转 讚专讘讬 讬讜讞谞谉 讗讚专讘讬 讬讜讞谞谉 讜诇讗 讛讬讛 诇讜 诇讜诪专 讗诇讗 拽砖讬讗 讚专讘讬 讬讜讞谞谉 讗讚专讘讬 讬讜讞谞谉 讜诇讗 讬讜转专. 讜砖诪讗 讬砖 诇讜诪专 讚讗讬 诇讗讜 讚讗拽砖讬讛 讚专讘讬 讬讛讜讚讛 讗讚专讘讬 讬讛讜讚讛 诇讗 讛讜讛 诪拽砖讛 讛砖转讗 讚专讘讬 讬讜讞谞谉 讗讚专讘讬 讬讜讞谞谉 诪砖讜诐 讚讬砖 诇讜诪专 讚讻诇 讛诪转诇拽讟 诇讗 砖讬讬讱 讘讬讛 讘专讬专讛 讚讘驻讬专讜砖 讛讜讗 讗讜诪专 讻诇 诪讛 砖讬诇拽讟讜 讛讬讜诐 讬讛讗 讛驻拽专 讘讬谉 专讘 诇诪注讟 讜讛讜讛 诇讬讛 讻讗诇讜 讛驻拽讬专 讛讻诇 诪诪砖 讗讘诇 讛砖转讗 讚拽讗诪专转 讚讻诇 讛诪转诇拽讟 讞砖讜讘 讘专讬专讛 讜诪砖讜诐 讛讻讬 拽砖讬讗 诇讱 讚专讘讬 讬讛讜讚讛 讗讚专讘讬 讬讛讜讚讛 讛砖转讗 谞诪讬 诪讛讗讬 讟注诪讗 讙讜驻讬讛 拽砖讬讗 讚专讘讬 讬讜讞谞谉 讗讚专讘讬 讬讜讞谞谉 讜讻讚诪驻专砖 讜讗讝讬诇 讜诪砖讜诐 讛讻讬 转诇讛 讝讛 讘讝讛. 砖讬讟讛.
讛讗讞讬谉 砖讞诇拽讜 诇拽讜讞讜转 讛谉 讜讗讬谉 讗讜诪专讬诐 砖讛讜讘专专 讛讚讘专 讗讞专 讞诇讜拽转诐 砖讝讜 讛讬讗 讬专讜砖转讜 砖诇 讻诇 讗讞讚 讜讗讞讚 讜讬专讜砖讛 讗讬谞讛 讞讜讝专转 讘讬讜讘诇 讗诇讗 讞诇拽 讝讛 讙诐 讻谉 讛讬讛 专讗讜讬 诇讗讞讬讜 讜讛讞诇讬驻讜 讝讛 诇讝讛 讜谞诪爪讗转 讬专讜砖转诐 讻诪拽讞 讗爪诇 讻诇 讗讞讚 讜讗讞讚 讗诇讗 讗诐 讻谉 讛讜讗 讞讚 讘专 讞讚 砖诇讗 讬专讚 诇转讜专转 讞诇讜拽讛 诪注讜诇诐 讜诪讞讝讬专讬诐 讝讛 诇讝讛 讘讬讜讘诇 讜讞讜讝专讬谉 讜讞讜诇拽讬谉. 讜讙讚讜诇讬 讛诪讞讘专讬诐 讻转讘讜 讘讝讛 砖诇讗 转转讘讟诇 讞诇讜拽转诐 讘讝讛 诪讻诪讜转 砖讛讬转讛 讜讻谉 讛讬讗 砖谞讜讬讛 讘讘讻讜专讜转 讻诪讜 砖讻转讜讘 讘住讜祝 驻专拽 讚' 砖诇 讙讬讟讬谉 讜讚讘专 讝讛 讬转讘讗专 讘诪住讻转 讘讘讗 讘转专讗 讜讻讘专 讻转讘谞讜讛 讘诪住讻转 讬"讟. 讛专讘 讛诪讗讬专讬 讝"诇.


讛讜讛 讗诪讬谞讗 爪谞讜注讬谉 讗讬转 诇讛讜 讚专讘讬 讚讜住讗 讜讻讜'. 讜诪讚讘讙谞讘 注讘讚讬谞谉 转拽谞转讗 讻讚讬 砖诇讗 讬讛讗 谞讻砖诇 讻诇 砖讻谉 讘注谞讬讬诐. 讜讛砖转讗 拽砖讛 讚拽讗诪专 专讘讬 讬讜讞谞谉 讜专讘讬 讚讜住讗 讗诪专讜 讚讘专 讗讞讚 讗讻转讬 讗驻砖专 诇讜诪专 讛讻讬 讚专讘讬 讚讜住讗 诇讬转 诇讬讛 讚爪谞讜注讬谉 讚讘讙谞讘 诇讗 注讘讚讬谞谉 转拽谞转讗 讜讚讘专 讗讞讚 讚拽讗诪专 诇讗讜 诇注谞讬谉 转拽谞转讗 讚拽讗诪专 讗诇讗 讗讟注诪讗 讚诪讬诇转讬讬讛讜 拽讗诪专 讜讛爪谞讜注讬谉 讜专讘讬 讚讜住讗 讗诪专讜 讚讘专 讗讞讚 讛讜讛 讗诪讬谞讗 讚讘讬谉 爪谞讜注讬谉 讜专讘讬 讚讜住讗 住讘专讬 诪谉 讛讚讬谉 讗讬谉 讗讚诐 讬讻讜诇 诇讞诇诇 讜讛讗 讚专讘讬 讚讜住讗 讚讬讻讜诇 诇讛驻拽讬专 诇讗讜 诪谉 讛讚讬谉 讛讜讗 讗诇讗 诪讞诪转 转拽谞转讗 讗讜拽诪讜讛 专讘谞谉 讘专砖讜转讬讛 诇讞诇诇 讜诇讛驻拽讬专 砖诇讗 讬讻砖诇讜 注谞讬讬诐 讜讙谞讘讬 讜讗诐 讻谉 讛讜讛 讗诪讬谞讗 讚爪谞讜注讬谉 讗讬转 诇讛讜 讚专讘讬 讚讜住讗 诪讻诇 砖讻谉 讻讚拽讗诪专讬谞谉. 讗讘诇 专讘讬 讚讜住讗 诇讬转 诇讬讛 讚爪谞讜注讬谉 讚讻讬讜谉 砖诇讗 诪谉 讛讚讬谉 讛讜讗 讗诇讗 转拽谞转讗 讚专讘谞谉 讗诐 讻谉 讘注谞讬讬诐 注讘讜讚 转拽谞转讗 讜诇讗 讘讙谞讘 讗讘诇 讛砖转讗 讚讗诪专 专讘讬 讬讜讞谞谉 讚爪谞讜注讬谉 讜专讘讬 讚讜住讗 讗诪专讜 讚讘专 讗讞讚 诪砖诪注 诪讟注诐 讗讞讚 讗诪专讜 讚讛讗 讘讛讗 转诇讬讗 砖诪注 诪讬谞讛 讚讟注诪讬讬讛讜 讚爪谞讜注讬谉 诇讗讜 诪讞诪转 转拽谞讛 讛讜讗 讗诇讗 诪谉 讛讚讬谉 讛讜讗 讚讬砖 诇讗讚诐 讻讞 诇讞诇诇 讜诇讛驻拽讬专 讚讘专 砖讗讬谞讜 讘专砖讜转讜 讜讛讜讗 讛讚讬谉 诇讛拽讚讬砖. 讜讗"转 讜讛砖转讗 谞诪讬 讚讗诪专 专讘讬 讬讜讞谞谉 爪谞讜注讬谉 讜专讘讬 讚讜住讗 讗诪专讜 讚讘专 讗讞专 讗讬讻讗 诇诪讬诪专 讚住讘专 讚诇讗讜 诪谉 讛讚讬谉 讗诇讗 转拽谞转讗 讘注诇诪讗 讛讜讗 讜诪讗讬 讚讘专 讗讞讚 诇注谞讬谉 讘专讬专讛. 讜讬"诇 讚注诇 讻专讞讱 诇讗讜 诇注谞讬谉 讘专讬专讛 拽讗诪专 讚讗诐 讻谉 讗诪讗讬 诇讗 谞拽讟 讗诇讗 爪谞讜注讬诐 讜专讘讬 讚讜住讗 讗诪专讜 讚讘专 讗讞讚 诇注谞讬谉 讘专讬专讛 讗讻转讬 讗讬讻讗 转谞讗讬 讗讞专讬谞讬 讚诇讬转 诇讛讜 讘专讬专讛 讘驻专拽 讘讻诇 诪注专讘讬谉 讘住诇注 诪讛讜 砖转注诇讛. 讜注讜讚 讬砖 诇讜诪专 讚讚讘专 讗讞讚 诪诪砖 讚诇讙诪专讬 讗诪专讜 讚讘专 讗讞讚 诪讟注诐 讗讞讚 讙诐 诇注谞讬谉 讚讘专 砖讗讬谞讜 讘专砖讜转讜. 转诇诪讬讚讬 讛专"驻 讝"诇.


讜讝讛 诇砖讜谉 讛专"专 讬砖注讬讛 讝"诇 讗讬 诇讗讜 讚讗诪专 专讘讬 讬讜讞谞谉 爪谞讜注讬谉 讜专讘讬 讚讜住讗 讗诪专讜 讚讘专 讗讞讚 讜讻讜'. 转讬诪讛 讗讻转讬 讗讬诪讗 讚专讘讬 讚讜住讗 诇讬转 诇讬讛 讚爪谞讜注讬谉 讜讛讗 讚拽讗诪专 讗诪专讜 讚讘专 讗讞讚 诇注谞讬谉 讘专讬专讛 讚转专讜讜讬讬讛讜 诇讬转 诇讛讜 讘专讬专讛 讚讻讛讗讬 讙讜讜谞讗 讗砖讻讞谞讗 讘讛注讜专 讜讛专讜讟讘 讚讗诪专讬谞谉 专讘讬 讚讜住讗 讜专讘讬 砖诪注讜谉 讗诪专讜 讚讘专 讗讞讚 讚谞讙注 讘讞爪讬 讝讬转 讜讞讝专 讜谞讙注 讘讞爪讬 讝讬转 讗讞专 讚讟讛讜专 讜讗祝 注诇 讙讘 讚驻诇讬讙讬 诇注谞讬谉 诪砖讗 讚诇专讘讬 讚讜住讗 讟讛讜专 讜诇专讘讬 砖诪注讜谉 讟诪讗. 讜讬砖 诇讜诪专 讚拽讬诐 诇讬讛 讚注讬拽专 诪讬诇转讬讬讛讜 诇注谞讬谉 转拽谞讛 讜诇讗 诪砖讜诐 讘专讬专讛 讜讗诐 讛讬讜 讞诇讜拽讬诐 诇注谞讬谉 转拽谞讛 诇讗 讛讬讜 讗讜诪专讬诐 讗诪专讜 讚讘专 讗讞讚. 注"讻.


讻转讘讜 讘转讜住驻讜转 讜讬砖 诇讜诪专 讻讬讜谉 讚讘诪讙注 讗诪专讜 讚讘专 讗讞讚 讗讬谉 讞讜砖砖 讜讻讜'. 讜讛讗 讚诇讗 诪讬讬转讬 讘讞讜诇讬谉 讗诇讗 转讞讬诇转 讘讘讗 专讗砖讜谞讛 讚诪讟讛专 专讘讬 讚讜住讗 讘讻诇 讛诪讟诪讗讬谉 讘讗讛诇 砖谞讞诇拽讜 讜讛讬讛 讬讻讜诇 诇讛讘讬讗 住讬驻讗 讚拽转谞讬 讘讛讚讬讗 讚诪讟讛专 讘谞讜讙注 讻诪讜 专讘讬 讬砖诪注讗诇 讻讬讜谉 讚讘诪讙注 讜讗讛诇 讚诪讬 诇讛讚讚讬 讜诪讗讛诇 讬讻讜诇 诇讛讜讻讬讞 诪讙注 讗讬谞讜 讞讜砖砖 诇讛讘讬讗 讻诇 讗讜转讜 讗专讬讻讜转. 讗讬 谞诪讬 讻诪讜 讜讻谉 讛讜讗 讜诪诪讙注 谞讘诇讛 讙讜驻讛 诪讬讬转讬 专讗讬讛 讜诇讗 谞拽讟 诪讟诪讗讬谉 讘讗讛诇 讗诇讗 诇讛讜讻讬讞 讘讛 讚驻诇讬讙 讘讛 讘讬谉 讙讘讬 谞讘诇讛 讘讬谉 讙讘讬 讗讛诇. 转讜住驻讜转 砖讗谞抓.


讙讝诇 讜诇讗 谞转讬讗砖讜 讛讘注诇讬诐 砖谞讬讛诐 讗讬谞诐 讬讻讜诇讬诐 诇讛拽讚讬砖 讜讻讜'. 





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 专"讬 住转诪讗 讗讞专讬谞讗 讗砖讻讞 讜讗讬 拽砖讬讗 讜讛讗 诇讗 住讙讬讗 讚诇讗 诪转讛驻讻讗 讻讜' 注讻"诇 讛讻讬 诪砖诪注 诇讬讛 讚诇讗 诪转讛驻讻讗 诪转谞讬转讬谉 诇诪住拽谞讗 讚讗"讻 注"讻 讚讗驻讻转 谞诪讬 诇讚专' 讬讜讞谞谉 诇诪讬诪专 爪谞讜注讬谉 讜专' 讬讛讜讚讛 讗诪专讜 讚"讗 讜诪讛"讟 谞诪讬 转诇讬 讛诪拽砖讛 讛讱 讚专"讬 讗讚专' 讬讜讞谞谉 讘讛讗 讚讗驻讻转 诇诪转谞讬' 诪砖讜诐 讚拽砖讬讗 讚专' 讬讛讜讚讛 讗讚专"讬 讻讜' 讜拽"诇:


转讜住' 讘讚"讛 讗诇讗 诇注讜诇诐 讻诇 讛谞诇拽讟 讻讜' 讜砖诪讗 专"讬 讛讬讻讗 讚诪转谞讛 讘驻讬专讜砖 诇讗 拽讗诪专 讚讗讬谉 讘专讬专讛 讻讜' 注讻"诇 讜讛讗 讚驻专讬讱 讗讛讱 讚讻诇 讛诪转诇拽讟 讜诇讗 诪砖谞讬 讚讛讬讻讗 讚诪转谞讛 讘驻讬专讜砖 砖讗谞讬 注讬讬谉 讘转讜住驻讜转 驻专拽 讻诇 讛讙讟:


讘讚"讛 讛"讗 爪谞讜注讬诐 讗讬转 诇讛讜 讻讜' 讚讘诇讗讜 讛讻讬 驻诇讬讙讬 讘讛 转谞讗讬 讘讚注讜诇讗 讜诪讛 砖讬讻讜诇 诇转专抓 讻讜' 注讻"诇 专"诇 讚讗注"讙 讚诇驻"讝 讘诇讗讜 讛讻讬 驻诇讬讙讬 讘讛 转谞讗讬 驻专讬讱 诇讬讛 讛转诐 诪专' 讬砖诪注讗诇 讜诪专' 注拽讬讘讗 讜诪转专抓 诇讛 诪砖讜诐 讚诪讛 砖讬讻讜诇 诇转专抓 讻讜' 讜拽"诇:





诪讛专"诐

讙诪' 住转诪讗 讗讞专讬谞讗 讗砖讻讞 讚转谞谉 讗讬谉 讛讙讜谞讘 讗讞专 讛讙谞讘 讜讻讜' 讗诇讗 诇讗讜 砖"诪 讝讛 诇驻讬 砖讗讬谞讜 砖诇讜 讜讝讛 诇驻讬 砖讗讬谞讜 讘专砖讜转讜 专"诇 讚诪讚诪讛 讻讬 讛讬讻讬 讚诇注谞讬谉 讻驻诇 砖讜讛 砖讗讬谞讜 讘专砖讜转讜 诇诪讛 砖讗讬谞讜 砖诇讜 讜诇讗 谞拽专讗 讘注诇 讛讚讘专 诪讞诪转 砖讗讬谞讜 讘专砖讜转讜 讛"讛 诇注谞讬谉 讛拽讚砖 谞诪讬 讻讬讜谉 砖讗讬谞讜 讘专砖讜转讜 谞拽专讗 砖讗讬谞讜 砖诇讜 讜讗讬谞讜 讬讻讜诇 诇讛拽讚讬砖讜 讜拽"诇:


转讜住' 讚"讛 讗诇讗 诇注讜诇诐 讻诇 讛谞诇拽讟 讜讻讜' 讜砖诪讗 专讘讬 讬讜讞谞谉 讛讬讻讗 砖诪转谞讛 诇讗 拽讗诪专 讜讻讜'. 专"诇 讚讘讛讗讬 讚讬谉 讚讗讞讬诐 砖讞诇拽讜 拽讗诪专 专讘讬 讬讜讞谞谉 讚讗讬谉 讘专讬专讛 诪砖讜诐 讚讬讻讜诇 诇讛讬讜转 讚讗转讬讗 讗驻讬' 讻住转诐 诪转谞讬' 讚讞诇讜拽讛 讚讘讛讗 诪讜讚讛 讛讛讬讗 诪转谞讬' 讚讛转诐 砖讗驻讬' 砖讛转谞讛 讘驻讬专讜砖 讜讗诪专 砖谞讬 诇讜讙讬谉 砖讗谞讬 注转讬讚 诇讛驻专讬砖 讜讻讜' 讗讘诇 讘讛讬讻讗 砖讛转谞讛 讘驻讬专讜砖 诇讗 讗诪专 讘讝讛 专讘讬 讬讜讞谞谉 诪讬讚讬 讜诪爪讬 住讘专 讻住转诐 诪转谞讬' 讚讛诇讜拽讞 讜讛讬讗 讘诪住讻转 讚诪讗讬 驻专拽 讝' 讚住转诐 讻专讘讬 诪讗讬专 讗讜 诪爪讬 住讘专 讻诪转谞讬' 讚爪谞讜注讬谉 讚诇讬转 诇讬讛 讘讚讬讚讛 讗驻讬' 讛讬讻讗 砖讛转谞讛 讘驻讬专讜砖 讚讛讗 讛转诐 谞诪讬 诪转谞讛 讘驻讬专讜砖 讜讗讜诪专 讻诇 砖讬诇拽讟讜 注谞讬讬诐 讜讻讜' 讜讗驻讬' 讛讻讬 住"诇 诇讛讗讬 转谞讗 讚拽转谞讬 讻诇 讛谞诇拽讟 讚讚讜拽讗 讻诇 讛谞诇拽讟 讗讘诇 讻诇 砖讬诇拽讟讜 诇讗 诪砖讜诐 讚诇讬转 诇讬讛 讘专讬专讛 讚讘诪砖谞讛 转专转讬 住转诪讬 驻诇讬讙讬 讜专' 讬讜讞谞谉 诇讗 讙讬诇讛 讚注转讜 诇驻住讜拽 讻讗讞转 诪讛谉 讜诇讗 驻住讬拽 讚讗讬谉 讘专讬专讛 讗诇讗 讘讛讗讬 讚讗讞讬诐 砖讞诇拽讜 讚讗转讬 砖驻讬专 讗驻讬' 诇诪转谞讬' 讚讛诇讜拽讞 讜讻讬 转讬诪讗 讗"讻 讻讬 驻专讻讗 讛讙诪' 讘砖诪注转讬谉 住讜祝 住讜祝 讗诪讗讬 拽讗 诪驻讻转 讜讻讜' 讛砖转讗 谞诪讬 拽砖讬讗 讚专讘讬 讬讜讞谞谉 讗讚专讘讬 讬讜讞谞谉 讜讘讜' 讗诪专 专讘 讗住讬 讗"专 讬讜讞谞谉 讛讗讞讬诐 砖讞诇拽讜 讜讻讜' 讜诪转讜讱 讻讱 讞讜讝专 诪砖讬谞讜讬讗 拽诪讗 讚砖谞讬 诇注讬诇 讗讬诪讗 讻诇 讛诪转诇拽讟 讛讗 讛讜讛 诪爪讬 诇砖谞讜讬讬 讚讗讞讬诐 砖讞诇拽讜 砖讗谞讬 诪砖讜诐 讚诇讗 诪转谞讛 砖诐 讘驻讬' 讗讘诇 讘讛讗讬 讚爪谞讜注讬谉 诪转谞讛 讘驻讬' 讜诇诪讛 讞讝专 讘讜 讜诪砖谞讬 讗诇讗 诇注讜诇诐 讻诇 讛谞诇拽讟 注讬讬谉 讘转讜住' 驻' 讻诇 讛讙讟 讚讻转讘讜 砖诐 讚讗讬谉 讛"谞 讚讛讜讬 诪爪讬 诇砖谞讜讬讬 讛讻讬 讗诇讗 讚谞讬讞讗 诇讬讛 诇讜诪专 讻诇 讛谞诇拽讟 讻讚拽转谞讬 诪转谞讬' 讙诐 诇讗 转爪讟专讬讱 诇讗驻讜讻讬 讻讬 讛讛讬讗 诪转谞讬' 讚专' 讬讛讜讚讛 讜专' 讚讜住讗 注"砖:


讚"讛 讛"讗 爪谞讜注讬谉 讗讬转 诇讛讜 讚专讘讬 讚讜住讗 讜讻讜' 讗讘诇 讛砖转讗 讚拽讗诪专 专讘讬 讬讜讞谞谉 爪谞讜注讬谉 讜专' 讚讜住讗 讗诪专讜 讚讘专 讗讞讚 讗"讻 住讜讘专 讛讜讗 讚诇讗 诪讞诪转 转拽谞讛 讗诇讗 诪谉 讛讚讬谉. 诪讚拽讚拽讬谉 讛转诇诪讬讚讬谉 诪谞讗 诇讛讜 诇讛转讜住' 砖专' 讬讜讞谞谉 诪谉 讛讚讬谉 住"诇 谞讬诪讗 谞诪讬 诪讞诪转 转拽谞讛 讗讬转 诇讬讛 诇专' 讚讜住讗 诇讛讗 讚爪谞讜注讬谉 讚讗讜拽诪讬 专讘谞谉 讘专砖讜转讬讛 诇讛驻拽讬专 讜诇讞诇诇 讻讚讬 砖诇讗 讬讻砖诇讜 讻诪讜 砖讗谞讜 讗讜诪专讬诐 诇爪谞讜注讬谉 讚讗讬转 诇讛讜 讚专' 讚讜住讗 讗讘诇 讗讬谉 讝讛 讚拽讚讜拽 讜拽讜砖讬讗 讻诇诇 讚讗"讻 讚专' 讬讜讞谞谉 诇讗 诪谉 讛讚讬谉 拽讗诪专 讗诇讗 诪讞诪转 转拽谞讛 讗"讻 转拽砖讛 诇讬讛 诇专讘讬 讬讜讞谞谉 诪谞讗 诇讬讛 讚专讘讬 讚讜住讗 讗讬转 诇讬讛 谞诪讬 讛讗 讚爪谞讜注讬谉 讚诇诪讗 住"诇 讚讘注谞讬讬诐 讚讜拽讗 注讘讜讚 专讘谞谉 转拽谞讛 讜诇讗 讘讙谞讘 讗讘诇 讗讬 住"诇 讚诪谉 讛讚讬谉 讛讜讛 讗"砖 讜拽"诇:


讚"讛 拽讚砖 拽讚砖 讬诇讬祝 诪诪注砖专 讜讻讜'. 诪讚讘专讬 讛转讜住' 诪砖诪注 讚注讬拽专 讙"砖 讚拽讗诪专 讛讙诪专讗 讚讙诪专讬谞谉 讻专诐 讚讘注讬 诪诪注砖专 讛讬讬谞讜 诇注谞讬谉 砖爪专讬讱 诇驻讚讜转讜 讜诇讛讜住讬祝 讞讜诪砖 讻诪讜 讘诪注砖专 讜诪诪讬诇讗 谞砖诪注 谞诪讬 诇专"诪 讚讗诪专 诪注砖专 诪诪讜谉 讙讘讜讛 讛"谞 住"诇 讚谞讟注 专讘注讬 诪诪讜谉 讙讘讜讛 讜诇注谞讬谉 驻讚讬讛 讗讜拽诪讬 专讞诪谞讗 讘专砖讜转讜 讜诇讛讻讬 诪爪讬 谞诪讬 诇讞诇诇讜 讗驻讬' 讻砖讗讬谞讜 讘专砖讜转讜 讚讛讗 谞诪讬 讻讬 讗讬转讗 讘专砖讜转讬讛 谞诪讬 诇讗讜 讚讬讚讬讛 讛讜讗 讝讗转 讛讬讗 砖讬讟转 讛住讜讙讬讗 讜诇讻讱 讛拽砖讜 讛转讜住' 诇"诇 谞"砖 讚拽讜讚砖 转讬驻讜拽 诪讛讬诇讜诇讬诐 讚讘注讬 讞讬诇讜诇 诇谞讟注 专讘注讬 讜诪诪讬诇讗 谞砖诪注 谞诪讬 讻诇 讛讚讘专讬诐 讚砖诪注转讬谉 讻诪讜 讛砖转讗 讚讙诪专讬谞谉 讙"砖:


讘讗"讚 讜专讘讬 讞讬讬诐 转讬专抓 讚讗讬 诇讗讜 讛讬诇讜诇讬诐 诪讙"砖 诇讗 讛讜讛 讬讚注讬谞谉 砖爪专讬讱 讞讬诇讜诇 讘砖讘讬注讬转 讻讱 讛讬讗 讙讬专住转 讛转讜住' 讘住驻专讬诐 砖诇驻谞讬谞讜 讻讗谉 讗讘诇 讘讘专讻讜转 讜讘拽讚讜砖讬谉 讛讙讬专住讗 讘转讜住' 讘讝讛 讛诇砖讜谉 诇讗 讛讜讛 讬讚注讬谞谉 砖爪专讬讱 讞讬诇讜诇 讘砖诇讬砖讬转 讜讘砖砖讬转 砖讗讬谉 诪注砖专 砖谞讬 谞讜讛讙 讘讛诐 讜讙讬专住讗 讝讜 讛讬讗 注讬拽专讬转 讘注讬谞讬 砖讛专讬 讛讬专讜砖诇诪讬 砖诪讘讬讗讬诐 讛转讜住' 诇专讗讬讛 诪砖诪注 谞诪讬 讛讻讬 砖讘砖诇讬砖讬转 讜讘砖砖讬转 爪专讬讱 讞讬诇讜诇 讗讘诇 讘砖讘讬注讬转 讗"爪 讞讬诇讜诇 诪砖讜诐 砖讗讬谉 诪注砖专讜转 谞讜讛讙 讘讛谉 讻诇诇 讗讘诇 讘砖诇讬砖讬转 讜讘砖砖讬转 谞讛讬 砖讗讬谉 诪注砖专 砖谞讬 谞讜讛讙 讘讛谉 诪"诪 诪注砖专 专讗砖讜谉 讜诪注砖专 注谞讬 谞讜讛讙 讘讛谉 讜讗讬 诇讗讜 拽专讗 讚讛讬诇讜诇讬诐 讜讛讜讬 讙诪专讬 讙"砖 诇讞讜讚 讛"讗 讚讙诐 讘砖诇讬砖讬转 讜讘砖砖讬转 诇讗 讛讬讛 爪专讬讱 讞诇讜诇 讻讬讜谉 砖讗讬谉 诪注砖专 砖谞讬 谞讜讛讙 讘讛谉 讜讚讜"拽:





讞讻诪转 砖诇诪讛

专砖"讬 讘讚"讛 讛诇讜拽讞 讬讬谉 讻讜' 讻讚转谞讬讗 讘转讜住驻转讗 讜拽讚砖 注诇讬讜 讛讬讜诐 讻讜' 讻爪"诇 讜谞"讘 讝讛 讗讬谞讜 诪转讜住驻转讗 专拽 专砖"讬 诪驻专砖 讻讱 讗讘诇 专讘讬谞讜 砖诪砖讜谉 驻讬' 讘住讜祝 讚诪讗讬 讚诇讗 讗讬讬专讬 讘拽讚砖 注诇讬讜 讛讬讜诐 讜讻谉 驻讬' 讛转讜住' 讘驻专拽 讛讬砖谉 讚讗讬 讘拽讚砖 注诇讬讜 讛讬讜诐 讗驻讬诇讜 拽专讬讗转 砖诐 讗住讜专:





专砖"砖

讙诪专讗 讗诪讗讬 拽讗 讗驻讻转 诇讛 诇诪转谞讬转讗 诪砖讜诐 讻讜'. 讻爪"诇:



砖诐 诪讘讬转 讛讗讬砖 讜诇讗 诪讘讬转 讛讙谞讘 讻讜'. 讗讘诇 诪讘讬转 讛砖讜诪专 砖驻讬专 拽专讬谞谉 诪讘讬转 讛讗讬砖. (专"诇 讛诪驻拽讬讚) 注讬' 讘讚祝 讛住诪讜讱 诇拽诪谉 讘转讚"讛 诇讗 讜诪讝讛 拽砖讛 诇讻讗讜专讛 注"讚 讬砖 诪谉 讛讙讗讜谞讬诐 砖讛讘讬讗 讛专讗"砖 讘驻"拽 讚驻住讞讬诐 住讬' 讚 讜讛讜讗 讻注讬谉 专讗讬讬转 专讘讬谞讜 讬讜谞讛 砖讛讘讬讗 砖诐 讜讻驻讬 砖讘讗专转讬 讻讜讜谞转讜 砖诐 (讘讚祝 讜) 讘讚"讛 讞诪爪讜 注"砖 讜注诪砖"讻 诇注讬诇 讘转讚"讛 讜讛爪谞讜注讬谉 讘住"讚:



转讚"讛 讛"讗 讛谞讜讙注 讘砖谞讬 讞"讝 诪谉 讛谞讘诇讛 讗讜 谞讜砖讗谉 讻讜'. 讻爪"诇:



转讚"讛 拽讚砖 讜专"转 转讬专抓 讻讜' 诇讗 讛讜讛 讬讚注讬谞谉 砖爪专讬讱 讞讬诇讜诇 讘砖讘讬注讬转 讻讜' 讜讛"专 诪讬专讜砖诇诪讬 讻讜'. 注讬' 诪讛专"诐 砖讻' 讚讛讙讬' 砖讘转讜住' 讘专讻讜转 讜拽讚讜砖讬谉 注讬拽专讬转 讚诪讛讬专讜砖诇诪讬 砖诪讘讬讗讬诐 诪砖诪注 讚讘讗诪转 讘砖讘讬注讬转 讗"爪 讞讬诇讜诇 (讜注讬' 转讜住' 诇注讬诇 讚"讛 讜讛爪谞讜注讬谉 讜讘诪砖"讻 砖诐) 讜讘诪讞讻"转 诇讗 专讗讛 讛讬专讜砖诇诪讬 讘注爪诪讜 讚讝"诇 砖诐 转谞讬 专讘讬 讗讜诪专 讘讚"讗 讘砖讘讬注讬转 讗讘诇 讘砖讗专 砖谞讬 砖讘讜注 讘砖"讗 讬砖 诇讜 讞讜诪砖 讻讜' 注"讚 讚讛讚讬谉 转谞讜讬讬 诇诪讚讜 谞"专 诪诪注"砖 (讻谉 讛注转讬拽讜 讛砖谞"讗 讜讛讜讗 讬讜转专 谞讻讜谉 诪讙讬' 砖诇驻谞讬谞讜) 讜讻诪讛 讚转讬诪专 讗讬谉 诪注"砖 讘讝' 讗讬谉 谞"专 讘讝' 诪注转讛 讗诇 讬讛讬 诇讜 拽讚讜砖讛 (讜驻讬' 讛诪驻专砖 讘砖讬谞讜讬 诇砖讜谉 拽爪转 讜诇讗 讬讛讗 爪专讬讱 驻讚讬讜谉 讻讜' 讜讘诪转谞讬转讬谉 诪砖诪注 讚诇"驻 讗诇讗 讘讞讜诪砖 讜诪砖谞讬) 拽讚讜砖转讜 诪讗诇讬讜 拽讚讜砖 讻讜' 注"砖 讛谞讱 专讜讗讛 讚讗祝 诇讘"砖 爪专讬讱 讞讬诇讜诇 讘讝' 讗诇讗 砖讗"讟 讞讜诪砖 讜讘"讛 住讘专讬 讻讬讜谉 讚讬讚注讬谞谉 讚爪专讬讱 驻讚讬讜谉 诪讛诇讜诇讬诐 诪诪讬诇讗 讚讬谞讜 讻砖讗专 砖谞讬诐 讚讘注讬 讞讜诪砖 诪拽讚砖 拽讚砖:





驻谞讬 讬讛讜砖注

讘讙诪专讗 讗诪专讬 住讜祝 住讜祝 讜讻讜' 讛砖转讗 谞诪讬 拽砖讬讗 讜讻讜' 讗讚专"讬 讜讻讜'. 讜讗注"讙 讚讗讬 诇讗 诪驻讻讬谞谉 讗讻转讬 拽砖讬讗 讚专"讬 讗讚专"讬 诪讛讗 讚拽讗诪专 讙讝诇 讜诇讗 谞转讬讬讗砖讜 讛讘注诇讬诐 讜讻拽讜砖讬讗 拽诪讬讬转讗 讚讙诪' 诪"诪 住诪讜讱 讘讛讗 讗诪住拽谞讗 讚专"讬 住转诪讗 讗讞专讬谞讗 讗砖讻讞 讜诇诪"砖 爪"诇 讚讛讗 讚诪住讬拽 讗诇讗 诇注讜诇诐 讻诇 讛谞诇拽讟 讜讻讜' 住讬讜诪讗 讚诪诇转讗 讛讬讗 讜拽讗 诪住讬拽 诇诪诇转' 讚住讜祝 住讜祝 拽砖讬讗 讚专"讬 讗诇讗 注"讻 谞讬讞讗 诇谉 诇诪讬诪专 讻诇 讛谞诇拽讟 讜诇讗 拽砖讬讗 讚专"讬 讗讚专"讬 诪砖讜诐 讚住转诪讗 讗讞专讬谞讗 讗砖讻讞 讜讚讜"拽:


砖诐 讚转谞谉 讗讬谉 讛讙讜谞讘 讗讞专 讛讙谞讘 讜讻讜' 讗诇讗 诇讘注诇讬诐 谞砖诇诐 讜讻讜'. 讜谞专讗讛 讚诪砖诪注 诇专"讬 诪讚谞拽讟 讘诪转谞讬' 住转诪讗 诪砖诪注 讘讬谉 诇驻谞讬 讬讗讜砖 讘讬谉 诇讗讞专 讬讗讜砖 讚讗讬 诇讗 转讬诪讗 讛讻讬 诇讜拽诪讬 诇讗讞专 讬讗讜砖 诇讻讱 讗讬谞讜 诪砖诇诐 诇讘注诇讬诐 讚讗注"讙 讚住"诇 诇专"讬 讚讬讗讜砖 诇讗 拽谞讬 诪"诪 诇讗 砖讬讬讱 讻驻诇 讘讻讛"讙 讚讛讗 讗驻讬' 诪拽专谉 驻讟讜专 讛讙谞讘 砖谞讬 讻砖讗讻诇讜 讜诇讬转讗 讘注讬谉 讚讚讜拽讗 讘讙讝诇 讜诇讗 谞转讬讬讗砖讜 讛讘注诇讬诐 讜讘讗 讗讞专 讜讙讝诇讜 拽讬"诇 专爪讛 讙讜讘讛 诪砖谞讬 讗讘诇 诇讗讞专 讬讗讜砖 讻"注 诪讜讚讜 讚驻讟讜专 讛砖谞讬 讻讬 诇讬转讗 讘注讬谞讬讛 讜讛讜讗 诪讜住讻诐 讘驻讜住拽讬诐 讗祝 诇诪讗讬 讚拽讬"诇 讬讗讜砖 诇讗 拽谞讬 讜讻谉 诪讜讻讞 讘专讬砖 讛讙讜讝诇 讘转专讗 讜讗"讻 诪讛讬讻讗 转讬转讬 诇讞讬讬讘 讘讻驻诇 讗诇讗 诪砖讜诐 讚住转诪讗 讚诪转谞讬转讬谉 诪砖诪注 讚讗讬讬专讬 讘讻诇 注谞讬谉 讜讗注"讙 讚专讘 诪讜拽讬 诇讛 诇注讬诇 讚讜拽讗 诇驻谞讬 讬讗讜砖 讛讬讬谞讜 诇砖讬讟转讜 讚讬讗讜砖 拽谞讬 讜讗"讻 讻讜诇讛讜 讘讘讬 讚诪转谞讬' 诇注谞讬谉 讚' 讜讛' 讗讬讬专讬 讚讜拽讗 诇驻谞讬 讬讗讜砖 讚诇讗讞专 讬讗讜砖 砖诇讜 讛讜讗 讟讜讘讞 讗讘诇 诇专"讬 讚诪讜拽讬 诇注讬诇 讘讛讚讬讗 讞讬讜讘讗 讚讚' 讜讛' 讘讬谉 诇驻谞讬 讬讗讜砖 讜讘讬谉 诇讗讞专 讬讗讜砖 诪砖诪注 诇讬讛 讚住讬驻讗 谞诪讬 讗讬讬专讬 讘讻诇 注谞讬谉 讜讚讜"拽:


讘转讜住驻讜转 讘讚"讛 讗诇讗 诇注讜诇诐 讻诇 讛谞诇拽讟 讜讻讜' 讜讗注"讙 讚爪谞讜注讬诐 诇讬转 诇讛讜 讘专讬专讛 注讻"诇. 驻讬' 讚住转诪讗 讚爪谞讜注讬谉 讻讬讜谉 砖诇讗 讛讬讜 讗讜诪专讬诐 讻诇 讛诪转诇拽讟 讜讛讜讬 讞讬诇讜诇 讬讜转专 讟讜讘 诪砖诪注 讚住"诇 讗讬谉 讘专讬专讛 讜诇讬讻讗 诇诪讬诪专 讚诪讛 砖诇讗 讗诪专讜 拽讜讚诐 诇拽讬讟讛 讻诇 讛诪转诇拽讟 讻讚讬 砖诇讗 讬诇拽讟讜 讛注谞讬讬诐 讟讜讘讗 诇讻讱 讛讬讜 讗讜诪专讬诐 讗讞专 讛诇拽讬讟讛 讜讗讜诇讬 讬驻专砖讜 讛注谞讬讬诐 诪诇诇拽讜讟 诪砖讜诐 讞讜诪专 专讘注讬 砖讛专讬 讻转讘讜 讛转讜住' 诇注讬诇 讚讗祝 砖讗诪专讜 讻诇 讛谞诇拽讟 讛讬讬谞讜 讘砖讞专讬转 拽讜讚诐 讛诇拽讬讟讛 讜诇讻砖讬诇拽讟讜 讜拽"诇 讜注讬' 诪"砖 讘住诪讜讱 讚讗讬讻讗 诇诪讬诪专 讚爪谞讜注讬谉 讗讬转 诇讛讜 讘专讬专讛 讜讛讗 讚诇讗 讗诪专讜 讻诇 讛诪转诇拽讟 诪砖讜诐 砖讗讬谞讜 讞讬诇讜诇 讟讜讘 讚讗讬谉 驻讜讚讬谉 讘诪讞讜讘专:


讘讙诪专讗 讜诪讛 讘讙谞讘 注讘讚讜 专讘谞谉 转拽谞转讗 讜讻讜'  讻讘专 讻转讘转讬 砖讬砖 诇转诪讜讛 诇讚讘专讬 讛诪驻专砖讬诐 讚诪讬诇转讗 讚爪谞讜注讬谉 讗讬讬专讬 讘砖谞讛 讛砖讘讬注讬转 讗"讻 讗诪讗讬 拽讗诪专 讛讻讗 讜诪讛 讘讙谞讘 讚讛讗 讘砖讘讬注讬转 讛讬转专 讛讜讗 讜讘讚讜讞拽 讬砖 诇讬讬砖讘 诇驻诪"砖 讚爪谞讜注讬谉 讛讬讜 诪爪讬讬谞讬谉 讻专诪讬讛诐 讙"讻 讗诇讗 讚注讘讚讬 诪诇转讗 讬转讬专转' 诇诪讬 砖诇讗 讬驻讚讛 诇注爪诪讜 讜讬讗讻诇 讘诇讬 驻讚讬讜谉 讗"讻 讛讜讬 砖驻讬专 转拽谞转' 诇专砖讬注讬 讗诇讗 讚诇' 讙谞讘 诇讗 诪砖诪注 讻谉 讜讘讘讬讗讜专 诇砖讜谉 讛专诪讘"诐 讻转讘转讬 讬砖讜讘 讗讞专 讘讗专讬讻讜转:


讘转讜住驻讜转 讘讚"讛 讛讜"讗 爪谞讜注讬谉 讗讬转 诇讛讜 讚专' 讚讜住讗 讜诇讗 诪谉 讛讚讬谉 讜讻讜' 讗诇讗 诪讞诪转 转拽谞讛 讜讻讜' 注讻"诇. 讛讗 讚诇讗 谞讬讞讗 诇讛讜 诇驻专砖 讻驻砖讜讟讜 讚讗注"讙 讚爪谞讜注讬谉 讜专"讚 讗讬讬专讬 诪谉 讛讚讬谉 讚诪讜注讬诇 讛讞讬诇讜诇 诪"诪 拽讗诪专 讗讘讬讬 讚诇讗 讗诪专讜 讚讘专 讗讞讚 诪砖讜诐 讚专讘讬 讚讜住讗 讗驻砖专 讚住讘专 讻专砖讘"讙 砖讗讬谉 诇注砖讜转 转拽谞讛 诇讙谞讘 讚讛诇注讬讟讛讜 讜讻讜' 讗注"讙 讚专砖讘"讙 谞诪讬 住讘专 讚诪讜注讬诇 讛讞讬诇讜诇 诪"诪 拽讗诪专 讗讘讬讬 讚诇讗 讗诪专讜 讚讘专 讗讞讚 诪诪砖 讗诇讗 讚专"讚 住讘专 砖讗讬谉 诇讞诇诇 讻讚讬 砖讬诪谞注讜 讜讗讬 诇讗 诪诪谞注讬 讛诇注讬讟讛讜 讜爪谞讜注讬谉 住讘专讬 讚讗驻讬' 讘讙谞讘 注讘讚讬谞谉 转拽谞转' 讗讘诇 诇讛转讜住' 诇讗 诪砖诪注 诇驻' 讻谉 诪砖讜诐 讚讻诇 讛谞讬 讗诪讜专讗讬 讚拽讗诪专讬 讗讬 诇讗讜 讚讗诪专 专"讬 诪砖诪注 砖专讜爪讬诐 诇转专抓 讚诇讗 转拽砖讛 住转诪讗 讗住转诪讗 诪爪讚 讛讚讬谉 讗讬 讬讻讜诇 诇讞诇诇 讜诇讛驻拽讬专 砖讗讬谞讜 讘专砖讜转讜 讜注讜讚 讚讗讬 讻驻讬' 砖讻转讘转讬 讜讚讗讬 砖驻讬专 拽讗诪专 讗讘讬讬 讚专' 讚讜住讗 诪爪讬 住讘专 讘讛讗 讻专砖讘"讙 诪诪砖 砖讗讬谉 诇注砖讜转 转拽谞讛 诇讙谞讘 讜诪"讟 讚专"讬 讚讗诪专 讗诪专讜 讚讘专 讗' 讗讘诇 诇驻讬' 讛转讜住' 讗"砖 讚专"讬 诇讗 谞讞讬转 讻诇诇 诇讛谞讛讜 住讘专讜转 讚爪谞讜注讬谉 讜专' 讚讜住讗 讗讬讬专讬 诪讟注诪讗 讚讞讻诪讬诐 讗驻拽注讬谞讛讜 诪专砖讜转讬讬讛讜 讜诪讛"讟 讙讜驻讗 讚讘讙谞讘 诇讗 砖讬讬讱 转拽谞转讗 讻讬 讛讗讬 讜讻谉 讘讚专' 讚讜住讗 谞诪讬 讬"诇 讚讗讬 住"讚 讚讟注诪讗 诪砖讜诐 讛驻拽专 讘"讚 诇诪讛 爪专讬讱 讻诇诇 诇讗诪讬专讛 讚讘注"讛 讜诇讛驻拽讬专讗 讚讬诇讬' 讛讬讛 诇讛诐 诇转拽谉 住转诐 砖讻诇 诪讛 砖讬拽讞讜 注谞讬讬诐 讬讜转专 诪讻讚讬谉 讬讛讬讛 讛驻拽专 讘"讚 讜讘讗诪转 讚讘专 讝讛 爪"注:

